Otkrivamo: Prvi detalji o ruskim biznis zonama u Srbiji - 02.06.2017, Sputnik Srbija\nSrpski ministar privrede Goran Knežević u izjavi za Sputnjik ističe da su tokom jučerašnjeg dana obavljeni razgovori na najvišem nivou u vezi sa osnivanjem... 02.06.2017, Sputnik Srbija\ngoran knežević, vesti\n09:03 02.06.2017 (Osveženo: 12:04 02.06.2017)\n© Tanjug / Sava RadovanicGoran Knežević\n1 Jun 2017, 14:07\n„Razgovarali smo o ekonomskim odnosima između Srbije i Rusije. Ti odnosi su na visokom nivou, samo tokom prošle godine ostvarili smo više od dve milijarde evra trgovinske razmene, a ruske investicije su oko tri milijarde evra. Zaključili smo da su naše mogućnosti saradnje neiscrpne i da sve treba podići na jedan viši nivo“, kaže Knežević.\nOn pojašnjava da to podrazumeva investiranje ruskih kompanija u Srbiju, investiranje srpskih kompanija u Rusiju, formiranje zajedničkih preduzeća i zajednički izlazak na treća tržišta.\n„Poseban je naglasak na osnivanju ekonomskih zona. Visoko tehnološki razvijene kompanije iz Rusije zainteresovane su da naprave ekonomske zone poput slobodnih industrijskih zona koje već imamo u Srbiji, da napravimo tako nešto gde bi se na jednom mestu koncentrisale ruske firme koje bi sa svojom proizvodnjom i svojim istraživačkim centrima mogle da se probiju ne samo na srpsko, već i na sva ostala tržišta.“\nKnežević ističe da će koncept ekonomske zone između Srbije i Rusije otvoriti mnoge mogućnosti našim domaćim kompanijama.


POČETNA EXIT Dan pobede u Evropskoj prestonici kulture veći nego ikad – Ritam Evrope...\nMuzički program počinje na Trgu Slobode, gde će jedan od najpoznatijih rock sastava na ovim prostorima, Disciplin A Kitschme nastaviti svoju misiju čišćenja i oplemenjivanja javnog života\nU Novom Sadu, 9. maj je tradicionalno povod za veliko slavlje, a ove godine će se na Dan pobede uz Ritam Evrope proslaviti i evropska titula! Na tradicionalnoj manifestaciji u organizaciji Studentskog kulturnog centra Novi Sad, pored obeležavanja pobede u Drugom svetskom ratu, biće proslavljena i titula Najboljeg evropskog velikog festivala koju je EXIT nedavno osvojio po drugi put u ovoj deceniji! Veliko slavlje, zakazano na Trgu slobode, ugostiće velike domaće i regionalne bendove kao što su Let 3, Disciplin A Kitschme i Tri kapljice, ali i njujorški sastav The Toaster. Pobednička fešta nastaviće se do ranog jutra u klubu Quarter, uz ovogodišnje DJ rezidente Exitove Dance Arene, a muzičkom programu pridružiće se i edukativni sadržaji Fondacije Novi Sad 2021, koja će 9. i 10. maja u Studiju M organizovati Međunarodnu konferenciju “Neutralno”, na temu održivosti javnih prostora.\nPRETHODNI ČLANAKPredstavljena knjiga zavičajne književnice Slavice Pejović „Ples tišine“ u Kostolcu\nSLEDEĆI ČLANAKPreminuo Avicii, jedan od najpoznatijih di-džejeva


Ekonomska igra Prištine zbog piva, krompira i brašna\nMinistar trgovine, turizma i telekomunikacija Rasim Ljajić ocenio je da je pretnja Prištine Tirani da će uvesti takse na albanske proizvode, poput taksi koje su uvedene Srbiji i BiH, klasična ekonomska igra u čijoj pozadini stoje interesi pojedinih lobija i da ta mera nije politički motivisana, kao što je to slučaj sa uvođenjem taksi Srbiji.\nUzbuna u kosovskom „selu islamista“: Velike policijske snage zbog 110 osoba iz Sirije\nVeliki broj pripadnika kosovske policije raspoređen je u centru za azil i oko njega u selu Vrani Do, gde je smešteno 110 osoba koje su vraćene iz Sirije na Kosovo.\nAmbasador Švajcarske u Prištini, Žan Umber Lebet ponovo je kritikovao prištinske institucije zbog velikog broja lažnih veterana koji primaju novac od prištinskih institucija, prenosi Tanjug.\nJedan od bivših komandanata tzv. OVK i poslanik stranke Ramuša Haradinaja, Alijanse za budućnost Kosova, Bljerim Kuči, otputovao je u Hag, gde će svedočiti pred Specijalnim sudom za zločine OVK, prenosi sajt „Zeri.info“.\nPriština je u četvrtak iz Strazbura dobila dve važne poruke, prenose „Novosti“.\nPriština šokirana izjavom švajcarskog ambasadora\nIzjava ambasadora Švajcarske u Prištini Žana Ibera Lebea da privremene institucije plaćaju „lažne ratne veterane, a međunarodna zajednica im finansira ključne projekte“ za potrebe građana, izazvala je reakciju političkih i institucionalnih predstavnika, prenosi Tanjug.\nDa li je Srpska upravo dobila signal da sastavi spisak želja i fakturiše ih u Sarajevo\nPredsedavajući Predsedništva BiH Milorad Dodik nazvao je danas prištinsku platformu za dijalog sa Beogradom „spiskom lepih želja jedne strane“ koja, kako je naveo, misli da se višedecenijski problem može rešiti tako što će svoje maksimalističke zahteve staviti na sto i reći: „Ovako ćemo“.\nHodžaj: Srbija ne igra igru\nZamenik kosovskog premijera i šef Komisije za Platformu za dijalog Enver Hodžaj izjavio je da nije iznenađen reakcijom Srbije na Platformu koju su usvojile prištinske vlasti, prenosi Tanjug.\nMi za njega nismo posebni: Prištinski političar „otkrio“ istinu o Trampu\nUčestale izjave političara u Prištini da se, uprkos upozorenjima SAD da se ukinu takse na robu iz Srbije iz BiH, i odbijanja vlade u Prištini da to uradi, odnosi između „velikih prijatelja“ nisu promenili, nisu tačne, tvrdi poslanik opozicione Alternative, Iljir Deda, prenosi Tanjug.\nŠetnja, pa večera: Tači se od bruke s Amerikancima oporavljao sa Ramom u Tirani\nDrugi put za svega dve sedmice politički lideri Albanaca Hašim Tači i Edi Rama večerali su zajedno, ovog puta u jednom popularnom restoranu u Tirani, prenosi Tanjug pisanje prištinskog lista „Zeri“.\nPanika u Prištini: Ozbiljan američki udar, Bondstilu preti — katanac!\nLideri Albanaca u Prištini našli su se pod do sada najjačim pritiskom SAD, koje zahtevaju hitno ukidanje nametnute takse na robu iz Srbije i BiH ili će se u protivnom Kosovo suočiti sa još žešćim sankcijama, a kao naredna mera pominje se povlačenje američkih snaga iz vojne baze Bondstil, prenosi Tanjug pisanje prištinskih medija.


Dualno obrazovanje-saradnja Austrije i Srbije\nSrbija danas ima 10 puta više đaka koji učestvuju u dualnom obrazovanju u odnosu na pre tri godine kada je ova cela pričala započela kod nas. Predsednik Prvredne komore Srbije Marko Čadež najavio je da se u četvrtak očekuje potpisivanje ugovara između 7 austriskih kompanija i Saobraćajno-tehničke škole u Zemunu za dualno obrazovanje još 30 učenika ove škole.\nDualno obrazovanje ima za cilj usklađivanje sistema obrazovanja sa potrebama tržišta rada, što se postiže kroz metodologiju upisa u srednje škole koja se zasniva na sagledavanju potreba privrede na lokalnom ili regionalnom nivou. Kroz projekat koji su realizovali privredna komora srbije i privredna komora Austrije od februara 2017 u Trgovačkoj školi u Beogradu organizovano je obrazovanje za celu generaciju učenika prvog razreda trogodišnjeg profila trgovca. U četvrtak bi trebalo da bude potpisan novi ugovor između škola i austrijskih kompanija a samom činu potpisivanje trebalo bi da prisustvuje i Austrijski predsednik.\n„Ono što će posebno zanimljivo biti jeste da čemo ali i predsednik Austruje tome prisustvovati sa jednom Austrijskom kompanijom potpisačemo ugovor sa Saobračajno-teničkom školom u Zemunu za profil saobračajnog tehničara i logističara, to je jedan profil koje su ove kompanije prepoznale“\nSa uvođenjem dualnog obrazovanja započelo se 2013,godine kroz različite projekte podržane od zemalja Nemačke Austrije i Švajcarske. Najpre su kroz podršku GIZ-a u sistem uvedena tri obrazovna profila-industrijski mehaničar, električar i bravar zavarivač,a zatim su 2016,godine kroz podršku Austrije, razvijeni obrazovni profili trgovac i tehničar za logistiku i špediciju,a kroz podršku Švajcarske obrazovni profil operater za izradu nameštaja.\n„Ono što posebno vidimo kroz ovih dve ipo godine koliko aktivno učestvujemo u ovom procesu uvođenja dualnog obrazovanja,interesovanje samih kompanija je 10 puta više, broj kompanija se sa 40 povečao na 600, to je pokazatelj koji dovoljno govori o tome da privreda zaista treba kvalifikovanu radnu snagu“\nPrivredna komora Srbije na zahtev kompanija razgovara sa vladom Srbije kako država može da mogne i da podstakne ovaj vid obrazovanja i da pomogne samim kompanija ali i malim i srednjim preduzećima koji su uključeni u ovu priču. Zakonom o dualnom obrazovanju su regulisana prava, obaveze svih učesnika- poslodavaca, škola, i učenika, a velika odgovornost je data samoj Privrednoj komori Srbije.\nInvestitorima olakšice u Srbiji


sreda, 29. mart 2017. 14:11h\nGrad Pančevo u saradnji sa Nacionalnom službom za zapošljavanje, na osnovu usvojenog Lokalnog akcionog plana za zapošljavanje grada Pančeva za 2017. godinu, organizovao je na Korzou, od 11 do 14 časova, Sajam zapošljavanja.\nNa Sajmu je 34 poslodavca nudilo više od 180 radnih mesta Pančevo.MOJKraj.rs\nNa sajmu je učestvovalo 34 poslodavca, koja su zainteresovana za zapošljavanje 182 radnika različitih profila.\nGradonačelnik Pančeva Saša Pavlov pozdravio je prisutne i izrazio zadovoljstvo što je Pančevo je jedan od prvih gradova u našoj zemlji koji je, još 2012. godine, počeo da organizuje ovakvu jednu manifestaciju.\nProšle godine je efikasnost Sajma bila blizu 70 odsto, odnosno 96 naših sugrađana je kroz direktan kontakt sa poslodavcima našlo posao, istakao je Pavlov, dodavši da bi bio zadovoljan da i ove godine toliko ljudi nađe posao putem Sajma zapošljavanja.\nDirektor Filijale Pančevo Nacionalne službe za zapošljavanje Đorđe Lukač takođe se obratio na svečanom otvaranju Sajma.\nSajam je je već postao tradicija, mesto gde ljudi nalaze posao, stupaju u kontakt s preduzetnicima. Svi preduzetnici koji su ovde su ponudili mesta koja su im stvarno potrebna, rekao je Lukač.


Saopštenje PU Zvornik povodom akcije ,,Odnos vozač-pješak“ - UPSMedia Saopštenje PU Zvornik povodom akcije ,,Odnos vozač-pješak“ – UPSMedia\nSaopštenje PU Zvornik povodom akcije ,,Odnos vozač-pješak“\ndecembar 14, 2020 decembar 14, 2020 urednik\nPrenosimo vam kompletno saopštenje PU Zvornik.\nTokom akcije „Odnos vozač-pješak“ sankcionisan 461 učesnik u saobraćaju\nPolicijska uprava Zvornik je u periodu od 09. do 13. decembra ove godine, sprovela regionalnu akciju pojačane kontrole učesnika u saobraćaju, sa akcentom na kontrolu „Odnos vozač – pješak i i kontrolu pješaka učesnika u saobraćaju.\nTokom navedene akcije, policijski službenici Policijske uprave Zvornik su evidentirali 461 prekršaj počinjen prilikom kontrole vozača i pješaka. Ukupan broj sankcionisanih vozača zbog ugrožavanja pješaka je 341, a broj evidentiranih prekršaja počinjenih od strane pješaka je 120.\nPrilikom preduzimanja pojačanih aktivnosti u sklopu navedene akcije, policijski službenici su na području Srebrenice, lišili slobode E.M. iz Srebrenice, koji se u svojstvu pješaka kretao kolovozom pod dejstvom alkohola. Izvršenim alkotestiranjem utvrđeno je da imenovani posjeduje 3,49 g/kg alkohola u organizmu.\n← Servisne informacije za Bratunac i Srebrenicu za 14. decembar\nObilježeno 28 godina od stradanja Srba u Bjelovcu i Lozničkoj Rijeci →\napril 21, 2021, 4:33 pm


Valls: Opasnost u Parizu veća nego prije 13. novembra | Visokoin.com\nValls: Opasnost u Parizu veća nego prije 13. novembra\nFrancuski premijer Manuel Valls pozdravio je danas hapšenje Salaha Abdeslama, glavnog osumnjičenog za novembarske napade u Parizu, ocijenivši da je to važan korak u borbi protiv terorizma.\nOn je, istovremeno, upozorio da je opasnost i dalje na veoma visokom nivou, možda i višem nego prije 13. novembra kada je u Parizu izveden niz terorističkih napada, prenose francuski mediji.\n“Druge mreže, druge ćelije, drugi pojedinci, u Francuskoj i u Evropi, organizuju se pripremajući nove napade. Moramo biti mobilisani, kako na nacionalnom tako i na evropskom planu, u međunarodnoj saradnji, protiv tih ćelija, tog organizovanja, protiv Islamske države, protiv Al-Kaide”, rekao je Valls novinarima u Parizu.\nBelgijska policija uhapsila je u petak ukupno pet osoba u akcijama u Briselu, uključujući Salaha Abdeslama i porodicu koja ga je skrivala. Abdeslama je belgijsko tužilaštvo danas formalno optužilo za umiješanost u terorističkom ubijanju zajedno sa još jednim muškarcem koji je juče uhapšen sa njim.\nAbdeslamov advokat je ranije danas rekao da će se njegov klijent usprotiviti ekstradiciji u Francusku.\nFrancuski predsjednik Francois Hollande rekao je juče da želi da Abdeslam bude izručen Francuskoj što prije, prenose Nezavisne.\nU nizu terorističkih napada izvedenih u Parizu 13. novembra prošle godine ubijeno je 130 ljudi, a odgovornost za napade preuzela je Islamska država.\n30 minuta .


Izvor: Radio 021, 04.Jul.2018, 17:17\nKritičari ovog zakona tvrde da će novi propisi, koji su na dnevnom redu za glasanje ove nedelje, ukinuti mogućnost korišćenja materijala koji je predmet autorskih prava. Time bi različiti remiksi i popularni mimovi bili ukinuti, a platforme >> Pročitaj celu vest na sajtu Radio 021 << bi morale da plaćaju ako koriste linkove za vesti.\nUmesto enciklopedijske jedinice za današnji dan, čitaoce je dočekalo saopštenje o predstojećem glasanju. Urednici ovog sajta upozoravaju da ako evropski poslanici izglasaju restriktivni zakon, dovode u pitanje opstanak Vikipedije, prenosi BBC.\nVikipedija je jedan od najposećenijih sajtova na internetu, po rangiranju sajta Aleksa nalazi se na petom mestu po čitanosti. Ova organizacija se žestoko usprotivila novim EU propisima o zaštiti autorskih prava na jedinstvenom digitalnom tržištu, nazvavši ih "ozbiljnom pretnjom na misiju Vikipedije".\nPosebno su dva člana kritikovana - član 11 i član 13. Član 13 je najkontroverzniji, jer zahteva od sajtova da sprovode zaštitu autorskih prava, čak i kada je u pitanju sadržaj koji kače sami korisnici. Kritičari veruju da će nova pravila nametnuti društvenim medijima i drugim sajtovima da proveravaju svaku stvar koja je na njima objavljena, što je zadatak koji ne mogu da obavljaju živi ljudi.\nUmesto toga, moraće da se koristi automatski sistem za proveru autorskih prava, koji bi svaka kompanija na internetu morala da ima, čime se drastično povećavaju troškovi poslovanja. Takvi sistemi su se pokazali kao nesavršeni i skloni greškama, što je pokazao slučaj Jutjuba, gde je ovakav sistem primenjen.\nU nacrtu zakona stoji da će "neprofitne onlajn enciklopedije" biti izuzete od ovih propisa, ali to nije smanjilo strahove kritičara ovog zakona. Džimi Vels, osnivač Vikipedije, nalazi se među desetinama vodećih ličnosti iz sveta tehnologije pored Tima Bernersa Lija, pronalazača svetske mreže, koji se otvoreno protive ovom zakonu.\nČlan 11 predloženog zakona zahteva od onlajn platformi da plate izdvačima taksu, ako koriste njihov sadržaj. Namera je da se saobraćaj usmeri na stranice novinskih sajtova, koje trenutno zavise od velikih igrača poput Gugla i Fejsbuka.\nKritičari smatraju da ovaj "porez na link" može da ugrozi male izdvače, a isključivo da ojača najveće. Oni takođe tvrde da član ne definiše jasno šta čini link, čime vlade mogu da manipulišu u ograničavanju slobode govora.\nGrupa od 169 profesora i istraživača na evropskim univerzitetima smatra da je ovo "veoma loš zakon", koji će "ugroziti slobodan tok informacija, što je suštinski važno za demokratiju". Aksel Vos, nemački predstavnik u Evropskom parlamentu je među autorima ovog zakona i on tvrdi da se "velike platforme" bave širenjem netačnih informacija o tome.\n"U sistemu zaštite autorskih prava trenutno postoji velika neravnoteža", kaže on.\nOn je rekao da se kreiranje linkova za ličnu upotrebu ne spominje u zakonu, već samo kad se ova praksa koristi u komercijalne svrhe. Vos je takođe odbacio optužbe o "filteru za objavljivanje sadržaja", jer kako on kaže ovaj propis se odnosi samo na 1 do 5 odsto celokupnog interneta.\n04.Jul.2018: Radio 021


Antić vs Tumbaković: Šandong slavio sa 4:1\nTumbakovića su navijači kluba koji je vodio od 2004. do 2009. godine dočekali kako i priliči osvajaču dva nacionalna kupa i dva nacionalna šampionata, uz svečanosti i brojne pozdrave.\nIpak, Tumbakovićeva nova ekipa Vuhan Zal prošla je u duelu sa Šandong Lunengom kao što je i bilo očekivano. Domaćin je na kraju slavio sa 4:1.\nAntićev Šandong nakon trijumfa nastavlja trku za titulu sa Lipijevim Guangdžouom, a susret je zakazan za 1. jun. Do tada, obe ekipe su izjednačene na vrhu tabele sa po 28 bodova, ali Guangdžou ima i meč manje. Vuhan isti dan igra poslednji meče pred pauzu sa Ćingdaoom.\nNi Aleksandar Stanojević nije imao mnogo sreće tokom vikenda pošto je njegov Peking Guoan izgubio meč od domaćina Šangaj Šenhue. Nakon izgubljene utakmice rezultatom 0:1, Peking je pao na šesto mesto na tabeli sa 16 bodova.\nOkukin Điangsu je u subotu igrao nerešeno, 1:1 sa ekipom Liaoninga. Điangsu posle 11. kola zauzima 11. mesto sa 11 bodova.\nSledeća ⇨ ''Mašinci'' iz Beograda u gostima kod pekinških kolega\nPrethodna ⇦ Shen Zhifei sudjelovao na obilježavanju Titovog rođendana


Zorana Mihajlović: Ovo nije Dačićeva, ovo je Vlada Srbije : Nadlanu.com\nZorana Mihajlović: Ovo nije Dačićeva, ovo je Vlada Srbije\nObjavljeno 16. avg 2013. / 13:22:50\nPotpredsednica SNS Zorana Mihajlović izjavila je da još nije postignut dogovor ni o resorima, niti o budućim ministrima, da će se iduće sedmice intenzivirati razgovori o rekonstrukciji na svim nivoima, a povodom pojedinih izjava iz SPS, istakla je da ovo "nije vlada Ivice Dačića, već Vlada Srbije".\nSistemsko rešenje za Petnicu\nPotpredsednica Srpske napredne stranke Zorana Mihajlović rekla je da je od lidera stranke i potpredsednika vlade Aleksandra Vučića dobila nalog da snimi situaciju u istraživačkoj stanici Petnica i da nađe sistemsko rešenje za njeno finansiranje. "To je pitanje cele vlade da vidimo kako da se finansira Petnica", rekla je Mihajlović, dodajući da više ne sme da se dogodi situacija da Petnica godinu završi tako što su obustavljeni svi istraživački projekti. Mihajlović je najavila da će za petnaestak dana izaći sa predlogom za Petnicu, bez obzira na to ko će biti novi ministar prosvete i nauke.\nMihajlović je na pres konferenciji u sedištu SNS rekla da se rešenja za rekonstruisanu vladu mogu očekivati iduće sedmice, posle intenziviranja razgovora i unutar stranke, i sa koalicionim partnertima.\n"Još nisu postignuti dogovori ni o resorima, niti o konkretnim imenima", rekla je Mihajlović.\nPrema njenim rečima, za sedam, do osam dana biće održano Predsedništvo SNS, na kojem će se izjasniti o konkretnim predlozima.\nNa pitanje da li će biti formirano posebno ministarstvo za evropske integrcije i da li će biti izdvojen resor za zaštitu čovekove okoline, Mihajlović je rekla da "sve što se pojavljuje u medijima iz takozvanih obaveštenih izvora, kao i imena o kojima se govori, su samo spekulacije, jer razgovori još traju", i unutar SNS i sa partnerima.\n"Sve će biti poznato 26, 27. avgusta, kada predlozi dođu u Skupštinu", precizirala je ministarka.\nPovodom izjave potpredsednice SPS-a Slavice Đukić Dejanović da je "ovo Dačićeva vlada", ona je rekla: "Ovo nije vlada Ivice Dačića, ovo je vlada Srbije".\nKomentarišući poziv Lazaru Krstiću da vodi resor finansija, Mihjlović je rekla da je njena stranka ponosna na činjenicu da je on spreman da se angažuje u vladi i na napretku naše zemlje, te da je njegov dolazak signal svim našim mladim, obrazovanim ljudima u svetu da Srbija računa sa njihovim znanjem.\nPredlogom Krstiću da bude ministar u Vladi Srbije, SNS je pokazala da je njen ključni kriterijum za izbor kadrova stručnost i znanje, a ne partijska pripadnost.\nPotpredsednica Srpske napredne stranke Zorana Mihajlović rekla je da je potpuno jasno da postoji sprega tajkuna i pojedinih političara, kao i analitičara kako bi, bez argumenata, napadali tu stranku i njenog lidera Aleksandra Vučića.\n"Ko plaća te analitičare? Da li je to Miroslav Mišković?", zapitala je Mihajlović.\nMihajlović je navela da je cilj naprednjaka pored ostalog i to da oni koji se u budućnosti budu bavili borbom protiv korupcije i kriminala ne dođu u situaciju da budu napadani upravo od takvih ljudi.\nKomentarišući, kako kaže, priče o nekakvoj autokratiji, Mihajlović je rekla da ih ne razume, jer ako je većina za ono što radi SNS i njen predsednik, "onda je to, valjda, demokratija".\n"Da li je beskompromisna borba protiv korupcije i kriminala, činjenica da u toj borbi nema zaštićenih, nalaženje starteškog partnera za JAT, stvaranje novog investicoionog ambijenta, da li je sve to autokratija", zapitala je funkcionerka naprednjaka.\n"Medojević? To je onaj čovek koga je plaćao zemunski klan i koji danas govori o SNS i predsedniku strane Aleksandru Vučiću? Bilo bi mu bolje da se bavi, na primer, Kombinatom aluminijuma u Podgorici i tužbama, odnosno ekonomskom situacijom u Crnoj Gori, nego unutrašnjim stvarima Srbije", kaže Mihajlović.\nKako je rekla, njeno pitanje za Medojevića bilo bi "Je l vas i sada opet neko plaća?"\nNa pitanje novinara da objasni informaciju da je Medojevića plaćao zemunski klan, Mihajlović je odgovorila da "imaju takve informacije" koje, ako bude reakcije, mogu i da dokažu.\nMedojević je poslednjih dana u više navrata izjavljivao da je promena vlasti u Srbiji dovela do "obnavljanja uticaja balkanske mafije" i da srpski premijer i prvi potpredsednik vlade, Ivica Dačić i Aleksandar Vučić, štite odbeglog narkobosa Darka Šarića.\nivica dačićpetnicarekonstrukcija vladezorana mihajlović


Radovi na uređenju parkirališta u Ulici Branka Radičevića, iza kompleksa zgrada u strogom centru grada, danas su završeni a Piroćancima će na raspolaganju biti još 75 parking mesta u najstrožem centru grada. Ovu investiciju značajno su usporili sudski postupci pojedinih stanara protiv Gradske uprave, ali su svi sudski postupci, kako je nedavno prilikom obilaska ovog gradilišta kazao gradonačelnik Vladan Vasić, na svim instancama okončani u korist Grada Pirota čime je omogućen završetak ove važne investicije koja je od velikog značaja pre svega za stanare pomenutog kompleksa zgrada ali i za Piroćance generalno.\nGradonačelnik Pirota, Vladan Vasić, sa svojim saradnicima obišao je asfaltiranje parking prostora u Ulici Branka Radičevića koje bi danas trebalo da bude završeno. Na ovom prostoru grad će dobiti još 75 parking mesta, a cela površina, na kojoj se već nalazi nova javna rasveta, biće oplemenjena zelenilom i klupama za odmor. Gradonačelnik Vasić kaže da je višestruko zadovoljan zbog toga što su radovi na ovom gradilištu u završnoj fazi, s obzirom da je i to bilo jedno od datih obećanja građanima koje sada ispunjava. Vrednost radova je oko 15 miliona dinara pez PDV-a.\nNa današnji dan, 3. decembra 2003. godine, aktuelni gradonačelnik Pirota mr Vladan Vasić izabran je na funkciju, tada predsednika opštine Pirot i to kao prvi neposredno izabrani čelnik Pirota.\nTim povodom, gradonačelnik Vasić bio je gost u studiju Pirotskih vesti gde je sumirao 18 godina od kako je na čelu Pirota. U međuvremenu Pirot je dobio status grada, izgrađeno je mnogo kapitalnih infrastrukturnih objekata, mnogo novih objekata se gradi ili rekonstruiše, a po rezultatima koje je do sada postigao, mnogi poznavaoci prilika, istoričari i stručna javnost, već sada o njemu govore kao najuspešnijem čelniku Pirota u poslednjih nekoliko decenija.\nPovodom tragične smrti članice Gradskog odbora Socijalističke partije Srbije i Gradskog veća Pirota, Lalke Ćirić, u Velikoj sali Uprave grada održana je komemoracija kojoj su prisustvovali članovi najuže rodbine i veliki broj saradnika i kolega. Najpre je minutom ćutanja odata počast, tragično stradaloj, Lalki Ćirić.\nU Svečanoj sali Gradske uprave, na dan obeležavanja Međunarodnog dana borbe protiv nasilja nad ženama, održana prva radna sednica Saveta za rodnu ravnopravnost grada Pirota. Kako je rekla dr Milena Dimitrijević, koja je izabrana za predsednicu Saveta, prema Zakonu o rodnoj ravnopravnosti neophodno je formirati tela za rodnu ravnopravnost. Pored komisije koju čine odbornici, tu je i Savet u kojem su lica iz ustanova, organizacija, udruženja, odnosno svih činilaca kojima je zajedničko pitanje rodna ravnopravnost. Danas je imenovano rukovodstvo Saveta, izabran je predsednik, zamenik predsednika i sekretar, usvojen je poslovnik o radu i predlog Odluke o usvajanju izrade Lokalnog akcionog plana za rodnu ravnopravnost od 2022. do 2025. godine.\nGrad Pirot kupio hotel Stadion i umetnička dela neprocenjive vrednosti nekadašnjeg Prvog maja.\nGrad Pirot na današnjoj aukciji u Agenciji za licenciranje stečajnih upravnika kupio je kompleks hotela Stadion sa nekadašnjim restoranom “La Miraž” kao i neprocenjivu zbirku umetnina nekadašnjeg Prvog maja, verovatno najveću tog tipa u Evropi, za 25.1 milion dinara, kazao je Pirotskim vestima zamenik gradonačelnika Pirota Miloš Colić.\nPirot dobija moderan teren sa veštačkom travom\nKaravan "Digitalna ekspedicija" u Pirotu - Jedinstvena prilika da se građani upoznaju sa elektronskim uslugama i pogodnostima digitalnog prostora\nStrana 8 od 237


Kombank dvorana prva u regionu vlasnik RGB+ laserskog bioskopskog projektora - Dan u Beogradu\nNaslovna » Izlasci » Film » Kombank dvorana prva u regionu vlasnik RGB+ laserskog bioskopskog projektora\nKombank dvorana prva u regionu vlasnik RGB+ laserskog bioskopskog projektora\nNeko drugi 21. novembar 2019. Film Postavite komentar\nSamo godinu i po dana od otvaranja, Kombank dvorana nastavlja da obogaćuje i unapređuje tehnološke performanse.\nNaime, kako bi posetioci kultnog mesta, iz zemlje, ali i sa svih meridijana uživali u visokom kvalitetu sadržaja na filmskom platnu, u Velikoj sali Kombank Dvorane je prvi put u regionu instaliran RGB+ laserski bioskopski projektor.\nZahvaljujući sredstvima odobrenim po osnovu konkursa Filmskog centra Srbije za digitaliziaciju, najveća sala u Dvorani, koja broji 1382 mesta, pored svih multifunkcionalnih karakteristika i zahvaljujući svojoj akustičnosti, na ovaj način postala je najbolje opremljena bioskopska sala u Srbiji i regionu.\nRGB+ laserska projekcija se odlikuje po svojim karakteristima da stvara neverovatan osećaj realnosti boja i u skladu sa digitalnim bioskopskm standardom dostiže 98.5% stvarnosti između žive slike i ono što vidimo na bioskopskom platnu.\nIzvor svetlosti je za 30% jači u odnosu na druge projektore i sa 20% više kontrasta. Uz generisanja 12 svetlosnih lumena po vatu električne energije instalirani RGB+ laserski projektor štedi i do 70% električne energije.\nTagovibioskopi film kombank dvorana\nPrethodni MERIDIANBET TIKET: Ogromne kvote na Zvezdu protiv Žalgirisa\nSledeći Festival tinejdžerske umetnosti u Božidarcu


NDBG: Grad omogućio privatnicima postavljanje 250 bilborda - Beograd - Dnevni list Danas\nPočetna » Beograd » NDBG: Grad omogućio privatnicima postavljanje 250 bilborda\n0Piše: Danas Online 12. novembra 2019. 12.06\nSa druge strane, dodaje inicijativa, ova praksa drastično menja izgled gradova i doprinosi sveopštem umanjivanju kvaliteta življenja i ruži pejzaž grada.\nU saopštenju NDBG podseća da je nedavno doneta odluka o koncesionom aktu na osnovu kojeg će privatnici imati zadatak da finansiraju nabavku, postavljanje i održavanje pokretnih stepenica i liftova za osobe sa invaliditetom, te održavanje delova podzemnih prolaza.\nUz ovaj akt, napominju, dolazi i odluka i plan Grada Beograda da ovim privatnicima omogući postavljanje 250 novih LED bilborda i reklama, širom Beograda.\n„Za ovaj unosan posao obezbeđen je ugovor na 11 godina. Plan lokacija na kojima će nići novi bilbordi nalazi se u Službenom listu Grada Beograda od 18. oktobra 2019 godine, a zanimljivo je da je ovaj plan doneo zamenik gradonačelnika Goran Vesić lično“, navodi NDBG.\nIako postoji vrlo malo gradova na svetu koji su uspeli da se odupru ovom trendu, primer Sao Paola u Brazilu koji je potpuno zabranio bilborde u javnom prostoru, mora se povući crta i stati na put ovoj lošoj praksi, smatraju iz inicijative.\nIstiču da će se založiti da se spreči dalja erozija grada ovim invanzivnim modelom reklamiranja, „jer ćemo u suprotnom doći u situaciju da gledamo grad sa bilborda, a ne grad sam“.\nbilbordi, Goran Vesić, Inicijativa Ne davimo Beograd, Zagađenje


RTS :: Konferencija o zelenoj energiji u Varšavi, učestvuje i ministarka Mihajlović\nEkonomija Konferencija o zelenoj energiji u Varšavi, učestvuje i ministarka Mihajlović\nčetvrtak, 23. sep 2021, 13:38 -> 14:37\nPoljska je domaćin "Partnerstva za transatlantsku energiju i saradnju u oblasti klime" koju organizuju Sjedinjene Američke Države sa evropskim partnerima, a u okviru kojeg je i ministarska konfencija. Traže se rešenja koja će osigurati energetsku bezbednost zemalja kroz ulaganja u obnovljive izvore energije.\nMinistarka rudarstva i energetike Zorana Mihajlović izjavila je u Varšavi da su energetska bezbednost, zelena energetika, održivi razvoj centralne teme u Evropi.\n"Sve što radimo i sve u čemu se povezujemo sa Evropom i svetom u borbi protiv klimatskih promena i povećanju energetske stabilnosti je jako važno za našu zemlju", navela je Mihajlovićeva, saopštilo je Ministarstvo.\nKonferencija, dodaje, predstavlja transatlantsku inicijativu za energetsku sigurnost i borbu protiv klimatskih promena.\nBiće prisutna 22 ministra iz EU, kao i zemalja iz regiona, ali i sekretarka SAD za energetiku, njen pomoćnik, zamenik sekretara SAD za trgovinu.\n"Govoriću šta smo sve uradili proteklih godinu dana u oblasti energetike, a uradili smo mnogo. Zakoračili smo u proces dekarbonizacije, koji ni za koga u svetu nije lak, ali mislim da saradnjom i povezivanjem i razgovorima o najvažnijoj temi danas u svetu, a to je kako da imamo dovoljno energije, a da s druge strane očuvamo životnu sredinu za generacije koje dolaze", poručila Mihajlovićeva.\nMinistarka se danas sastala sa Donom Grejvsom, zamenikom američkog sekretara za trgovinu, sa kojim je razgovarala o ekonomskim odnosima dve zemlje, unapređenju saradnje, razmeni tehnologiji, iskustava i tehničkoj podršci u izradi strateških dokumenata, novim američkim investicijama i poboljšanju poslovnog ambijenta u Srbiji.\nSa Grejvsom je razgovarala o potencijalima za ulaganja u nove energetske kapacitete, novim investicijama iz SAD i zahvalila na pruženoj podršci i pomoći u izradi zakona, podzakonskih akata i pratećih strateških dokumenata.\nMihajlovićeva i Grejvs su razgovarali i o nastavku pružanja podrške i razmeni tehnologija i iskustava u izradi vodonične strategije.\nGrejvs je posebno istakao da ceni dosadašnje partnerstvo i izrazio očekivanje da će saradnja sa Srbijom biti poboljšana u svim oblastima.


Vi ste ovdje: Početna / Registracija\nU namjeri da stvori povoljan poslovni ambijent, Vlada Republike Srpske je, čitavim nizom reformi, značajno pojednostavila i pojeftinila proces osnivanja preduzeća. Osnovani su posebni privredni sudovi i uveden jednošalterski sistem registracije poslovanja kojim upravlja Agencija za posredničke, informatičke i finansijske usluge Republike Srpske (APIF).\nUsvajanjem seta zakona i podzakonskih akata, vrijeme za registraciju poslovnog subjekta skraćeno je sa 23 na svega 3 dana, broj procedura sveden je sa 11 na 5, a značajno su smanjeni i troškovi početka poslovanja poslovnog subjekta.\nIsto tako, registracija preduzeća sa stranim ulogom izjednačena je sa registracijom domaćih privrednih društava i nije potreban domaći partner za započinjanje biznisa.\nTakođe, u nastavku reformskog procesa a u cilju brže, efikasnije, kao i jeftinije registracije privrednih društava i samostalnih preduzetnika za naredni period planirano je i uvođenje mogućnosti onlajn registracije. Na ovaj način procedura registracije moći će se u potpunosti obaviti putem interneta od podnošenja zahtjeva do dobijanja rješenja.


STOPALO OD 120.000 GODINA | Galaksija Nova\nU Saudijskoj Arabiji pronađeni su tragovi stopala ljudi, slonova, kao i drugih životinja, starih 120.000 godina, u blizini drevnog presušenog jezera. Sedam otisaka stopala pronađena oko drevnog jezera u severnom delu Tabuka, predstavljaju najstariji dokaz o prisustvu ljudi na Arabijskom poluostrvu. Stručnjaci veruju da su u pitanju tragovi najmanje dvoje ljudi i kažu da bi to moglo da pomogne u razumevanju ruta kojima su krenuli iz Afrike.\nIstraživač sa Instituta Maks Plank za hemijsku ekologiju Metju Stjuart rekao je da su tragovi stopala jedinstveni oblici fosilnih dokaza. „Znamo da su ljudi posećivali jezero u isto vreme kada su bile prisutne i životinje, a što je neobično za taj prostor, tamo nije bilo kamenog alata”, rekao je Stjuart i dodaje da su ljudi najverovatnije posećivali taj prostor zbog vode i hrane. Drugi istraživači navode da otisci pripadaju savremenim ljudima, na osnovu stasa i mase, a ne neandertalcima, za koje se ne zna da su u to vreme bili na ovom prostoru.\nDanas, Arabijsko poluostrvo čine ogromne pustinje koje ne bi bile naseljene ljudima i životinjama u tom periodu. Međutim, u poslednjih 10 godina naučnici su otkrili da je taj prostor bio znatno zeleniji i vlažniji, pa su ljudi mogli da borave na njemu.


Prisluškuju nas više no što mislimo | Autonomija\nPrivatnost građana krši se na vrlo različite načine i često dolazi do povrede privatnosti i prava na zaštitu podataka o ličnosti, kaže Rodoljub Šabić za Blic. Poverenik za informacije od javnog značaja i zaštitu podataka o ličnosti kaže da zabrinutost građana zbog mogućeg prisluškivanja, koje je samo jedno od načina ugrožavanja privatnosti, nije nerealna i napominje da pritom ne misli prvenstveno na državne strukture.\n„Vreme je da se ozbiljno zamislimo nad tim da živimo u zemlji u kojoj se uređaji za prisluškivanje uvoze nesmetano i praktično nekontrolisano, a prodaju čak i preko malih oglasa. Mogućnost da se u takvim uslovima prisluškivanjima bavi ko zna ko, od pojedinaca preko takozvanog privatnog sektora bezbednosti, interesnih ili stranačkih grupa do kriminalaca, sasvim je realna“, upozorava poverenik.\nOn ističe da to samo govori o izuzetno niskom nivou društvene svesti kad je reč o ugrožavanju privatnosti građana. Međutim, kako kaže, suprotno uvreženom mišljenju da nas neko prisluškuje onda kada imamo loše telefonske veze, to se zapravo događa onda kada su veze kristalno čiste jer osobe koje nas prisluškuju ni na koji način ne žele da se otkriju.\nIma, navodi Šabić, i posebno ozbiljnih sistemskih ugrožavanja privatnosti kada se propisima koje država donosi dovode u pitanje Ustavom zajamčena prava građana, a aktuelan primer toga je predlog pravilnika o tehničkim zahtevima za uređaje i programsku podršku za zakonito presretanje elektronskih komunikacija i zadržavanja podataka o elektronskim komunikacijama.\nŠabić ističe da je u skladu sa Ustavom i Zakonom o zaštiti podataka o ličnosti dopuštena obrada podataka o ličnosti samo po dva osnova: jedan je ako je to predviđeno zakonom, a drugi je pristanak građanina o čijim se podacima radi.\n„Shodno tome, građanin koji ne razume zašto neko od njega traži određene lične podatke i ne želi da ih da treba da insistira na tome da mu onaj ko podatke traži učini nespornim da to traži na osnovu zakona“, podvlači poverenik.\nPodrška produžetku rasprave iz ANEM-a\nANEM i Društvo sudija podržali su u sredu zahtev poverenika za informacije od javnog značaja i zaštitu podataka o ličnosti da se produži javna rasprava o pravilniku o presretanju i zadržavanju podataka u elektronskim komunikacijama i apelovali da se u nju uključe i predstavnici akademske zajednice, medija, civilnog društva i elektronskih operatora.\nANEM upozorava Ministarstvo kulture, informisanja i informacionog društva da se predlozima iz pravilnika ograničavaju prava medija i novinara da štite poverljivost svojih izvora.


TOGAF (The Open Group Architecture Framework) predstavlja metodologiju za razvoj arhitekture kompanije. Ovaj framework treba:\n• Opisati metodologiju za definisanje informacionog sistema\n• Definisati misiju i viziju organizacije\n• Definisati poslovnu arhitekturu i način pružanja servisa svojim korisnicima\n• Prikazati skup standarda koje neka organizacija treba koristiti\n• Definisati skup servisa koje organizacija treba ponuditi svojim korisnicima\n• Prikazati skup pravila koji se trebaju koristiti prilikom upravljanja nad promjenama.\nImplementacijom TOGAF frameworka definišete arhitekturu kompanije. Naša kompanija Vam može pomoći u implementaciji ovoga frameworka. Naša dosadašnja iskustva bila su usmjerena u pravcu povezivanja TOGAF-a sa drugim frameworkima i standardima i to prije svega sa ITIL-om i ISO/IEC 20000. Mi Vam možemo pomoći da uvedete TOGAF kao krovni framework i zatim da ga povežete sa ITIL-om, ISO/IEC 20000 i drugim standardima.\nSmatramo da Vam TOGAF framework može pomoći da uspostavite čvrstu i stabilnu organizaciju koja će biti povezana sa standardima za upravljanje servisima, projektima, rizicima, programima, portfoliom itd.\nATIA Consulting kompanija održava vrlo često predavanja, edukacije i seminare vezane za TOGAF framework. Kroz ove seminare i predavanja pokazaćemo Vam teoretske principe, praktičnu primjenu TOGAF-a i kako se certificirati. Pokazaćemo Vam također i naše prethodne implementacije kada je u pitanju TOGAF.\nSeminare održavamo u dogovoru sa Vama. Pošaljite nam upit, e-mail ili nas zovnite na telefon (mobitel) da se dogovorimo o tačnom terminu održavanja seminara!\nZa veći broj zaposlenika iz jedne kompanije dajemo popust u iznosu od 10%!


Po dobijanju saglasnosti, ta preporuka će biti poslata svim ustanovama kulture čiji je osnivač država, autonomna pokrajina ili jedinica lokalne samouprave, rečeno je portalu Nova.rs u Ministarstvu kulture.\n“Očekuje se da se svi pridržavaju uslova i mera koje doprinose sprečavanju širenja virusa Kovid-19. To se prvenstveno odnosi na pojedinačni dolazak, izbegavanje korišćenja zajedničkih pomoćnih prostorija, redovnu dezinfekciju prostorija i rekvizita, upotrebu svih zaštitnih sredstava (zaštitna maska, vizir, zaštitne rukavice…)”, navode u Ministarstvu.\nU cilju normalizacije rada svih učesnika kulturne scene Srbije, Ministarstvo kulture i informisanja već je izdalo preporuku za, kako navode, “nastavak pripremnog procesa izvođača umetničke igre” u svim ustanovama kulture radi prevencije i smanjenja rizika prenošenja i širenja Kovid-19.\n“Savetuje se pojedinačan dolazak igrača, izbegavanje korišćenja zajedničkih pomoćnih prostorija, redovna dezinfekcija kako prostorija tako i rekvizita, upotreba zaštitnih sredstava odnosno maski, a kad god je moguće probe organizovati na otvorenom prostoru”, ističu u Ministarstvu.\n“Preporuka za povratak u dvorane pozorišta zavisiće od procene rizika koja se donosi saglasno zakonu i propisima iz oblasti bezbednosti i zdravlja na radu”, navode u Ministarstvu.\n“Rad lokalnih samouprava nije pod ingerencijom Ministarstva kulture i informisanja”, odgovor je Ministarstva kulture na tu molbu.


Potrebna koalicija koja će imati plan za evropske reforme BiH - Klix.ba\nSabina Wölkner Potrebna koalicija koja će imati plan za evropske reforme BiH\nPotrebna koalicija koja će imati plan za evropske reforme BiH\n30.1.2011. u 11:35\nBosni i Hercegovini treba vlada koja je zasnovana na širokoj stranačkoj koaliciji i koja će imati plan za evropske reforme, ocijenila je Sabina Wölkner, direktorica Predstavništva u BiH Fondacije Konrad Adenauer.\n"Veoma je bitno ne gubiti više vrijeme. Što prije bude obrazovana stabilna vladajuća koalicija, to će prije proces približavanja Bosne i Hercegovine Evropskoj uniji ponovo dobiti zamah", kaže Wölknerova. Ali, smatra ona, za to će biti potrebno obrazovati koaliciju kojoj nije zajednička samo puka želja za vlašću.\n"Takva koalicija mora biti jedinstvena po pitanju najznačajnijih reformi i mora imati stabilnu većinu u parlamentu", naglašava Wölknerova.\nJedan od najznačajnijih zadataka vlade treba da bude uklanjanje okolnosti koje su dovele do kršenja Sporazuma o stabilizaciji i pridruživanju, ili tačnije rečeno uklanjanje diskriminirajućih odredbi iz Ustava BiH koje se tiču položaja "ostalih" i provođenje presude Evropskog suda za ljudska prava od 22. decembra 2009. u slučaju Finci - Sejdić.\n"To je, naime, u BiH odlučujuće pitanje za daljnji tok procesa evropskih integracija. Implementacija ove presude trebalo bi da bude početak daljnjih, strukturalnih ustavnih reformi, a u okviru tih reformi treba postaviti pitanje kako je moguće u ustavnopravnom pogledu zagarantirati jednakost sva tri konstitutivna naroda, nacionalnih manjina i 'ostalih', istovremeno ne opterećujući Ustav dodatnim etničkim blokadama", kazala je Wölknerova.\nJedan od glavnih ciljeva ustavne reforme treba da bude i smanjenje administrativnih struktura države i povećanje njihove efikasnosti. Wölkner smatra da bi to bio značajan korak, jer bi na taj način bila stvorena osnova za preuzimanje evropske pravne stečevine.\n"Da bi država bila u stanju ispuniti kriterije Evropske unije, ona mora biti sposobna da djeluje. A postojeće ustavnopravne osnove Bosne i Hercegovine otežavaju preuzimanje vrlo zahtjevnog acquis communautairea", poručila je. Međutim, Wölknerova upozorava da sama ustavna reforma nije dovoljna za integraciju Bosne i Hercegovine u Evropsku uniju. Još jedna bitna pretpostavka jeste donošenje zakona o popisu stanovništva.\n"Ako Bosna i Hercegovina planira da stekne status kandidata za prijem u EU, onda će upravo aktuelni podaci o stanovništvu i domaćinstvima biti od velikog značaja. Naime, Evropskoj komisiji će takve informacije biti potrebne, kada bude trebalo dati mišljenje o prijavi Bosne i Hercegovine za sticanje statusa kandidata, te kada bude trebalo utvrditi visinu pristupne pomoći", naglasila je.\nWölknerova navodi da ta pomoć ima ogromnu ulogu u procesu preuzimanja evropskih standarda, jer zemlji kandidatu služi za znatna strukturalna prilagođavanja povezana sa integracijom u EU. Također, da bi Bosna i Hercegovina mogla da iskoristi tu pomoć u punom obimu, neophodno je konačno osnovati nezavisno tijelo za kontrolu državne pomoći, na što je i EU nekoliko puta upozoravala. Takvo tijelo, odnosno agencija bila bi nadležna za uredno funkcionisanje tržišta i stvaranje uslova za fer konkurenciju. A za Bosnu i Hercegovinu i njeno učešće na zajedničkom tržištu Evropske unije hitno je potrebno povećati konkurentnost njene privrede. Prvi korak prema tom cilju bila bi harmonizacija različitih pravnih propisa unutar BiH, te stvaranje jedinstvenog ekonomskog prostora.\n"Dakle, očekivanja koja se postavljaju pred novu vladu vrlo su jasna: odlučno vratiti proces približavanja Evropskoj uniji u centar pažnje. A uspjeh nove vlade treba mjeriti prema tome da li će članovi vladajuće koalicije uspjeti da postignu kompromise oko centralnih političkih pitanja i da li će time uspjeti da brzo pokrenu najznačajnije reforme", kazala je Sabina Wölkner, direktorica Predstavništva u BiH Fondacije Konrad Adenauer.


Restorani domaće kuhinje u Beogradu\nPosetiti Srbiju i Beograd, a ne probati domaću kuhinju bio bi pravi greh, stoga, mi Vam predstavljamo izbor renomiranih i pažljivo odabranih restorana domaće kuhinje u Beogradu. Uživajte u svim čarima domaće kuhinje koju su naše majke i bake stvarale, u tradicionalnim i unikatnim ambijentima beogradskih restorana.\nBulevar Oslobodjenja 221, Beograd\nPreporuka iz kategorije restorana Beograd je nezaobilazni restoran Kovač. Nalazi se u jednom mirnom kraju grada, prepunom zelenila, u ulici Bulevar oslobođenja 221 na Voždovcu. Svoju tradiciju započinje na mestu nekadašnje kovačnice po kojoj je i dobio ime. Domaćinska atmosfera, prijatno okruženje, izvrsna kuhinja i dobra muzika samo su neke od odlika ovog neprevaziđenog restorana. Ukusna tradicionalna srpska jela je... pročitaj više


"Zavod za zaštitu i korištenje kulturno-historijskog i prirodnog naslijeđa Tuzlanskog Kantona" NASLIJEĐE - BAŠTINA - HERITAGE DOBRODOŠLI! "Zavod za zaštitu i korištenje kulturno-historijskog i prirodnog naslijeđa Tuzlanskog Kantona" NASLIJEĐE - BAŠTINA - HERITAGE DOBRODOŠLI! "Zavod za zaštitu i korištenje kulturno-historijskog i prirodnog naslijeđa Tuzlanskog Kantona" NASLIJEĐE - BAŠTINA - HERITAGE DOBRODOŠLI! "Zavod za zaštitu i korištenje kulturno-historijskog i prirodnog naslijeđa Tuzlanskog Kantona" NASLIJEĐE - BAŠTINA - HERITAGE DOBRODOŠLI! "Zavod za zaštitu i korištenje kulturno-historijskog i prirodnog naslijeđa Tuzlanskog Kantona" NASLIJEĐE - BAŠTINA - HERITAGE DOBRODOŠLI!\nTerenskim radom u Tuzli: obilazak starog hrasta lužnjaka kod Osnovne škole Kreka i nekadasnjeg Arboretuma kod Instituta u Miladijama, danas je počela realizacija projekta “Memorijalna stabla u kulturnom krajoliku Tuzlanske regije”.


Muška košarkaška reprezentacija Srbije okupila se u Beogradu i krenula sa pripremama za septembarski „prozor“ kvalifikacija za plasman na Svetsko prvenstvo 2019. godine.\nKao i unazad mnogo puta selektor Aleksandar Đorđević neće moći da računa na najjači sastav naše košarkaške reprezentacije, ali prvi put u kvalifikacijama može da računa na Bogdanovića, Bjelicu, Jovića, Kalinića i Nedovića.\nBogdanović je na okupljanju “orlova” istakao da je potpuno spreman da pomogne ekipi i da je lep osećaj biti ponovo u reprezentaciji. As Sakramenta kaže da igrače koji nisu prisutni ne treba osuđivati, ali da kod njega nije postojala mogućnost da ne igra za Srbiju. Bogdanović je dodao da će u predstojeće dve utakmice sa saigračima učiniti sve da olakša posao onima koji će u novembru i februaru morati da dovrše kvalifikacije za Mundobasket.\nNjegov saigrač i redova “Kingsa” Nemanja Bjelica veruje da je Srbija favorit protiv Grčke i da ne treba bežati od te uloge. Bjelica se posle dugo vremena vraća u reprezentaciju Srbije, a prethodne termine propuštao je uglavnom zbog povreda. Međutim, sada je spreman da bude vođa ovog tima.\nIzabranici Aleksandra Đorđevića sa skorom 4-2 trenutno su treći u grupi i to je poslednja pozicija koja vodi na Mundobasket.\nMinimalac bledog Partizana


Vukovar: Stambeno zbrinute tri porodice - Radio Borovo 100,7 FM\nVukovar: Stambeno zbrinute tri porodice\nU sklopu stambenog zbrinjavanja korisnika koji se nalaze na listi prvenstva Ureda državne uprave Vukovarsko-sremske županije po modelu davanja u najam stana ili porodične kuće u državnom vlasništvu, danas je upriličeno uručenje ključeva i svečano potpisivanje ugovora o najmu za tri porodice korisnika koje se nalaze na listi prvenstva Grada Vukovara.\nMeđu porodicama kojima su uručeni ključevi je i dvočlana porodica Melise Kapidžić koja će za stan od 38 kvadrata plaćati 102 kune mesečnog najma. Do sada je kao podstanar plaćala stanarinu od 600 kuna.\nSvečanosti uručenja prisustvovali su gradonačelnik Vukovara Ivan Penava sa zamenicima i državni sekretar Središnjeg državnog ureda za obnovu i stambeno zbrinjavanje Nikola Mažar.\nNa listi čekanja Ureda za stambeno zbrinjavanje Vukovarsko-sremske županije za grad Vukovar ove godine je 1104 zahteva, rekao je Mažar i dodao da se taj broj iz godine u godinu povećava. Prema njegovim rečima, u poslednje tri godine povećan je budžet Središnjeg državnog ureda za stambeno zbrinjavanje, te je veći i broj stanova koji se dodeljuju ne samo na području Vukovara nego i na području cele Hrvatske.\n“Povećanje broja stanova koji se dodeljuju u Vukovaru je ne samo zbog povećanih finansijskih sredstava, nego i zbog povratka praznih stanova. Prazni stanovi su bili najveći problem na području grada, a mi smo procenjivali da ih je negde oko 350. Zahvaljujući radu regionalnog ureda na terenu, u proteklih 1,5 godinu 120 praznih stanova je vraćeno državi. Ti stanovi se sada preuređuju i renoviraju te će krajem sledećeg meseca biti gotovi i ponuđeni za listu prvenstva” rekao je Mažar. Dodao je i da je cilj da se do kraja godine stambeno zbrine 150 porodica sa područja grada Vukovara.\nDanašnje posete: 334\nUkupan broj poseta: 1284664


Preminuo mladi fudbaler na utakmici u Srbiji - Trebevic.net\nStefan Todorović(19) iz Obreža kod Varvarina iznenada je preminuo na utakmici koja se danas popodne igrala u susjednom Ćićevcu.\nTo je potvrđeno “Novostima” iz više izvora, a kako saznaje taj list, do nesreće koja se dogodila već na samom početku prijateljskog susreta između FK Sloga iz Ćićevca i FK Juhor iz Obreža, sve je bilo u najboljem redu.\nMladić je, međutim, iznenada pao na travu i da mu pomognu pokušali su i igrači oba tima, kao i članovi kluba. Prema riječima očevidaca, fudbaler je još uvijek davao znake života, ali je to, na žalost trajalo dok nije stigla ekipa hitne pomoći.Očekuje se da više informacija u vezi sa ovom tragedijom bude poznato nakom istrage koja je toku.\nDemant načelnika Istočnog Novog Sarajeva Ljubiše Ćosića Nova pravila za ulazak u Grčku od 1. jula Devetogodišnji Matija iz Istočnog Sarajeva biciklom ka hercegovačkim svetinjama Vode Srpske: Potpisan sporazum sa opštinom Pale za uređenje Miljacke Јužni pol se u posljednjih 30 godina zagrijava tri puta brže od svjetskog prosjeka U Srbiji 73 novozaraženih, jedna osoba preminula


SDP: Ne smije se dozvoliti destabilizacija Oružanih snaga BiH – Fokus.ba\nSDP: Ne smije se dozvoliti destabilizacija Oružanih snaga BiH\nSocijaldemokratska partija BiH (SDP) poziva Predsjedništvo Bosne i Hercegovine i Ministarstvo odbrane BiH da ne dozvole učešće pripadnika Oružanih snaga BiH na proslavi koju vlasti entiteta RS organiziraju povodom 9. januara, neustavnog dana tog entiteta.\nKako je saopćeno iz SDP-a BiH to je pokušaj da se oslabe i destabiliziraju Oružane snage BiH, a sa krajnjim ciljem da se dodatno uspori i oteža put BiH ka članstvu u NATO savezu.\nNadležnost i odgovornosti Predsjedništva BiH i Ministarstva odbrane su vrlo jasne i precizne i ove institucije dužne su poštivati zakon, te presude Ustavnog suda Bosne i Hercegovine koje su konačne i obavezujuće – navode iz SDP-a.\nTakođer ističu da bi svako njihovo nepostupanje u skladu sa tim principima bilo nezakonito djelovanje te ih upozoravaju da “se ne upuštaju u takve aktivnosti i avanture koje bi mogle imati dalekosežne negativne posljedice po aspiracije BiH ka članstvu u NATO savezu”.\nPunopravno članstvo BiH u toj asocijaciji strateški je interes države BiH i niko nema pravo ugrožavati taj proces. Umjesto parola i jeftinog populizma članovi Predsjedništva BiH i čelnici Ministarstva odbrane BiH dužni su, u ovom slučaju, štiti interese BiH, te spriječiti destabilizaciju Oružanih snaga BiH, navodi se u saopćenju SDP-a BiH.


Dodik: Prvi Ustav Srpske — temelj na kojem ona i danas počiva - Sputnjik Srbija\n21:51 28 Septembar 2020\nDodik: Prvi Ustav Srpske — temelj na kojem ona i danas počiva\n13:30 27.02.2019 Preuzmite kraći link\nSrpski član Predsedništva BiH Milorad Dodik izjavio je za Srnu da je prvi Ustav Republike Srpske jedan je od najvažnijih akata koje je srpski narod u Republici Srpskoj usvojio i jedan od temelja na kojima ona i danas počiva.\n„Akt kojim smo definisali politički okvir u kojem ćemo živeti i funkcionisanje demokratskih institucija u tom okviru sigurno se može smatrati jednim od temelja na kojima Srpska i danas počiva. Sa ove vremenske distance nemoguće je ne izraziti poštovanje prema generaciji političara koja je imala i hrabrost i viziju, ali i znanje da Republiku Srpsku uredi i kroz njen najveći zakonodavni akt“, istakao je Dodik.\nŽila-kucavica između Beograda i Srpske: Prva mapa trase budućeg auto-puta\nOn je naglasio da srpski narod aktom proglašenja Republike Srpske poručio da želi da živi slobodno, a prvim Ustavom da želi da živi u demokratski uređenom društvu u kojem su prava i slobode zagarantovane svima koji poštuju taj akt.\n„Zato su ta dva događaja među važnijima u istoriji Republike Srpske“, zaključio je srpski član Predsedništva BiH.\nSutra se navršava 27 godina od donošenja prvog Ustava Republike Srpske, jednog od najvažnijih konstitutivnih akata koji su bili osnov za njeno stvaranje.\nSkupština srpskog naroda u BiH, koja je osnovana 24. oktobra 1991. godine, nakon što su 14. oktobra srpski poslanici preglasani u Skupštini tadašnje SR BiH, donela je desetak konstitutivnih akata koji su bili ustavnopravna osnova za stvaranje Republike Srpske, ali dva su najbitnija — Deklaracija o proglašenju Republike Srpske i Ustav Republike Srpske.\nSkupština srpskog naroda BiH Deklaraciju je donela 9. januara 1992, a Ustav 28. februara iste godine.\nustav, Milorad Dodik, Republika Srpska, Bosna i Hercegovina


Zaječar: PREMIJERNI NASTUP Gradskog pevačkog društva Stevan Mokranjac\n12:56: PM sreda 21 oktobra, 2020\nPosted on 18. septembra 2018. at 21. septembra 2018. by Ist Media\nZAJEČAR, (IST Media) Ustanova Narodno pozorište Timočke Krajine – Centar za kulturu „Zoran Radmilović“ u Zaječaru organizuje u sredu 19. septembra prvi nastup Gradskog pevačkog društva „Stevan Mokranjac“ i Omladinskog gradskog folklornog ansambla. Koncert će biti održan u sali Pozorišta,od 20:00 sati. Ulaz je besplatan.\nPokrovitelj koncerta je Grad Zaječar, a nastup gradskog hora i folklora biće uvod u Festival hrišćanske kulture, koji će biti održan u Zaječaru.\nRukovodilac Omladinskog gradskog folklornog ansambla Nenad Petković je istakao da je folklor vredno vežbao tokom proleća i leta i da su pripremili 3 koreografije. Reč je o igrama iz Crnorečja, okoline Leskovca i Kobišnice.\nDa podsetimo, gradski hor i folklor osnovani su aprila ove godine na inicijativu gradonačelnika Zaječara Boška Ničića.\nDrektor Ustanove Vladimir Đuričić je obavestio novinare da je rad na novoj predstavi “Prosjačka opera” privremeno zaustavljen i odložen zbog „objektivnih okolnosti“.\n„Već danas u Zaječar dolazi direktor Narodnog pozorišta iz Niša sa kojim ću razgovarati o koprodukciji te predstave i nadam se da ćemo uskoro imati lepe vesti”,rekao je Đuričić.\nOn je istakao da u međuvremenu traju probe za predstave “Audijencija“ i “Vernisaž”, po tekstovima Vaclava Havela, koje\ntakođe režira Božidar Đurović. Na pripremi ovih jednočinki, koje se igraju kao jedna predstava, radi brojna ekipa iz Beograda i Zaječara, među kojima i Zoran Hristić, čuveni srpski kompozitor, koji je danas i sam govorio na konferenciji za novinare.\nJedan od najvećih srpskih kompozitora je istakao da je prihvatio da komponuje muziku za “Audijenciju” i “Vernisaž”, i da svoj dar stavi u službu zaječarskog pozorišta samo zbog dugogodišnjeg prijateljstva sa Vladimirom Đuručićem.\nNovinari su obavešteni da će u Zaječaru, maja iduće godine, biti održan veliki muzički festival čije će uporišne tačke biti pozorište, dve crkve i kasnoantički lokalitet „Romulijana“.\nUmetnički rukovodilac pozorišnog ansambla Miloš Đuričić je istakao da će premijera nove predstave biti na Danima Zorana Radmilovića , koji će biti održani od 14. do 22. oktobra.\nOkupila se sjajna ekipa glumaca i saradnika sa rediteljem Božidarom Đurovićem na čelu, koji rade danonoćno. Prema najavi Miloša Đuričića predstava koju će publika videti biće za stapenik iznad onoga na šta je navikla u Zaječaru.


EU i dalje bez saglasnosti o šestom paketu sankcija protiv Rusije - 06.05.2022, Sputnik Srbija\nEU i dalje bez saglasnosti o šestom paketu sankcija protiv Rusije\nVisoki predstavnik Evropske unije za bezbednost i spoljnu politiku Žozep Borelj predložio je da se rešavanje pitanja o embargu na uvoz nafte iz Rusije prenese na... 06.05.2022, Sputnik Srbija\nIstovremeno, portparol Evropske komisije Erok Mamer je na konferenciji za novinare u Briselu rekao da se diskusija unutar Evropske unije o šestom paketu sankcija protiv Rusije nastavlja, a da je Evropska komisija uverena da će biti postignuta saglasnost o novim merama.Prošle sedmice šefica Evropske komisije Ursula fon der Lajen je saopštila da će novi paket sankcija protiv Rusije obuhvatiti isključenje Sberbanke i drugih velikih ruskih banaka iz međunarodnog sistema SVIFT, zabranu emotivanja tri ruska televizijska kanala u Evropskoj uniji, postupnu zabranu uvoza ruske nafte, kao i personalne sankcije protiv ruskih zvaničnika.Premijer Mađarske Viktor Orban izjavio je da je uvođenje embarga na uvoz nafte iz Rusije neprihvatljivo za njegovu zemlju. On se, takođe, usprotivio uvođenju sankcija protiv ruskog patrijarha Kirila.\nevropska unija (eu), žozep borelj, embargo, sankcije rusiji\n13:10 06.05.2022 (Osveženo: 13:18 06.05.2022)\nVisoki predstavnik Evropske unije za bezbednost i spoljnu politiku Žozep Borelj predložio je da se rešavanje pitanja o embargu na uvoz nafte iz Rusije prenese na ministre inostranih poslova zemalja EU, ukoliko ambasadori članica EU ne uspeju da pronađu rešenje.\n„Stalni predstavnici rade i nastavljaju da rade da bi postigli sporazum na tehničkom nivou, ali ako se to ne dogodi, sledeće sedmice, posle Dana Evrope (9. maj) moraću da sazovem sastanak šefova diplomatije kako bismo znali šta se događa“, rekao je Borelj na konferenciji u Firenci.\nIstovremeno, portparol Evropske komisije Erok Mamer je na konferenciji za novinare u Briselu rekao da se diskusija unutar Evropske unije o šestom paketu sankcija protiv Rusije nastavlja, a da je Evropska komisija uverena da će biti postignuta saglasnost o novim merama.\n„Kao što smo više puta rekli, cilj sankcija je da se nanese maksimalna šteta Kremlju, a da posledice po Evropsku uniju i ostatak sveta budu minimalne. Za to su neophodne diskusije koje se vode u ovom trenutku, ali mi smo uvereni da ćemo naći rešenje“, rekao je Mamer odgovarajući na pitanje o neslaganju Mađarske s novim paketom sankcija koji podrazumeva uvođenje postepenog embarga na kupovinu nafte iz Rusije.\nProšle sedmice šefica Evropske komisije Ursula fon der Lajen je saopštila da će novi paket sankcija protiv Rusije obuhvatiti isključenje Sberbanke i drugih velikih ruskih banaka iz međunarodnog sistema SVIFT, zabranu emotivanja tri ruska televizijska kanala u Evropskoj uniji, postupnu zabranu uvoza ruske nafte, kao i personalne sankcije protiv ruskih zvaničnika.\nPremijer Mađarske Viktor Orban izjavio je da je uvođenje embarga na uvoz nafte iz Rusije neprihvatljivo za njegovu zemlju. On se, takođe, usprotivio uvođenju sankcija protiv ruskog patrijarha Kirila.\nOrban: Embargo EU na ruske energente jednak je atomskoj bombi\n6 Maj, 08:50


Jednokratna pomoć za zdravstvene radnike - Glas Podrinja\nPomoć od 10.000 dinara za zdravstvene radnike (foto: Pixabay)\nJednokratna pomoć za zdravstvene radnike\nMinistar finansija Siniša Mali najavio je da će zdravstveni radnici danas dobiti po 10.000 dinara jednokratne pomoći. To je, kako je Mali naveo u saopštenju, "nastavak kontinuirane podrške zdravstvenim radnicima, ali i način da im država još jednom kaže hvala za sve što čine za svoju zemlju i građane".\nPomoć će dobiti 122.462 zaposlenih u zdravstvenom sistemu, u vojno-zdravstvenim ustanovama, u zavodima za izvršenje krivičnih sankcija, ustanovama socijalne zaštite, čiji se rad finansira sredstvima iz budžeta, Zavodu za sport, Zavodu za zdravstvenu zaštitu radnika Železnica Srbije.\nMali je podsetio da su u novembru 2019. plate medicinskih sestara povećane za 15 odsto, a lekarima za 10 odsto.\n"Kada je počela pandemija korona virusa 2020. godine, jedna od prvih mera koju smo doneli bilo je novo povećanje plata medicinskim radnicima za još 10 odsto. Potom su, u novembru iste godine, svi zaposleni u zdravstvenim ustanovama dobili jednokratnu pomoć od 10.000 dinara", rekao je ministar finansija.\nDodao je da su zatim od 1. januara 2021. godine zdravstvenim radnicima ponovo povećane plate za pet odsto, a novo povećanje od osam odsto su imali i od 1. januara ove godine.


Ministri Srpske, visoki predstavnik, austrijski diplomate i privrednici sutra u Toplani | Prijedor - Portal grada Prijedora - GradPrijedor.com\nMinistri Srpske, visoki predstavnik, austrijski diplomate i privrednici sutra u Toplani\nSvečanoj primopredaji novog postrojenja za proizvodnju toplotne i električne energije sutra u Prijedoru prisustvovaće više ministara Vlade Republike Srpske, visoki predstavnik u BiH Valentin Incko, gradonačelnik Prijedora, te predstavnici Privredne komore Austrije i Ambasade Austrije u BiH.\nDelegaciju Vlade Republike Srpske predvodiće potpredsjednik Vlade Srebrenka Golić, a u delegaciji su i ministri ministar uprave i lokalne samouprave, saobraćaja i veza i prosvjete i kulture Lejla Rešić, Neđo Trninić i Dane Malešević, najavljeno je danas iz Vlade.\nGlavni izvođač radova na izgradnji ovog postrojenja bila je austrijska firma „Urbas energitehnik“, a projekat je finansiran iz kreditnih sredstava Evropske banke za obnovu i razvoj /EBRD/ i donatorskih sredstava Švedske međunarodne agencije za razvoj /SIDA/.\nU prijedorskoj „Toplani“ u decembru prošle godine pušteni su u pogon novi kotlovi čime je sistem centralnog grijanja sa skupog i nečistog mazuta prešao na znatno jeftiniju i ekološki prihvatljiviju biomasu.\nŠef Evropske banke za obnovu i razvoj /EBRD/ Jan Braun tom prilikom je rekao da je izuzetno zadovoljan jer je ovo projekat koji je postavio novi rekord.\n„Potpisali smo ugovor o zajmu 24. decembra 2014. godine i ovdje smo na otvaranju nepunu godinu dana nakon toga. U svim projektima koje smo finansirali u BiH ovaj je postavio rekord u najbržoj implementaciji“, rekao je tada Braun novinarima u Prijedoru.\nSutrašnju primopredaju organizuje „Urbas energitehnik“ u saradnji sa prijedorskom „Toplanom“, a svečanost će se održati kod novih postrojenja „Toplane“, u Aleji Kozarskog odreda bb u Prijedoru s početkom u 12.30 časova.


Ministar nauke i tehnologije Jasmin Komić rekao je da su to konkursi za sufinansiranje naučnoistraživačkih projekata, sufinansiranje 30 studenata postdiplomskog studija pri izradi magistarskih radova, zatim za sufinansiranje 50 završnih radova u trećem ciklusu visokog obrazovanja, odnosno doktorskih disertacija, te za sufinansiranje projekata sa mladim istraživačima.\nKomić je na konferenciji za novinare u Banjaluci pojasnio da je u prvom slučaju riječ o finansijskoj podršci naučno-istraživačim projektima iz oblasti osnovnih, primijenjenih i razvojnih istraživanja na slobodnu temu po izboru projektnog tima. Ukupna finasijska sredstva za taj program iznose 450.000 KM.\nKonkurs za sufinansiranje 30 studenata posdiplomskog studija pri izradi magistarskih radova je, kaže Komić, podrška pri izradi i odbrani magistarske teze koju prijavljuju po starom sistemu, odnosno prije “Bolonje”.\n“Ministarstvo će sufinansirati 30 magistranata iz oblasti prirodnih, medicinskih i zdravstvenih, poljoprivrednih, društvenih i humanističkih nauka, kao i iz inženjerstva i tehnologije i umjetnosti, za koje će izdvojiti 2.500 KM po kandidatu ili 75.000 KM ukupno”, pojašnjava Komić.\nOn je dodao da kandidati koji se prijavljuju na ovaj na konkurs ne smiju imati više od 35 godina i prosjek ocjena ispod osam.\n“Naziv `mladi istraživač` odnosi se na one koji su postigli izvanredni uspjeh u prvom i drugom ciklusu visokog obrazovanja kojima bi se omogućio plaćeni rad na odobrenom naučnom projektu i pod rukovodstvom odabranog mentora u nekom naučno istraživačkom institutu ili Univerzitetu u Srpskoj u određenom trajanju”, pojasnio je Komić.\nPrema njegovim riječima, za ovaj projekat izdvojeno je 300.000 KM.\nKonkursi će biti objavljeni u dnevnim listu “Glas Srpske” i na veb portalu Vlade RS.\nMinistarstvo će, kaže Komić, sutra na veb portalu Vlade objaviti i javni poziv za nastavak sufinansiranja višegodišnjih tematskih naučnoistraživačkih projekata koji su započeti prošle godine, za šta će izdvojiti 550.000 KM.\nOn je proglasio otvorenim takmičenja za najbolju tehnološku inovaciju “TNTI 2012” u Republici Srpskoj i pozvao sve takmičarske timove da do 15. maja dostave prijave.\n“Sva uputsta, pravila, prijavljivanje i komunikacija takmičarskih timova sa organizatorima odvija se elektronskim putem preko veb stranice www. inovacija.org, a za pobjednike takmičenja iz Republike Srpske na kraju godine osiguran je fond podsticaja u iznosu od 30.000 KM”, rekao je Komić. Srna\nTagovi: jasmin komickonkursministarstvo nauke i tehnologije rsprojektistipendiranje


ADSL INTERNET – Connect Team\nIskoristite prednosti i uz novi ugovor za Internet Max 20, 50, 100 dobijate i:\nSLA (Service level Agreement)*\n*SLA (Service Level Agreement) je ugovorni sporazum o nivou kvaliteta usluge između Telekoma Srbija i korisnika. SLA Internet Max garantuje kontinuitet prilikom korišćenja servisa. Garantovano vreme za otklanjanje smetnji (Restore time) je ≤ 24 časova.\nInstalaciju opreme u Vašim prostorijama.\nBrzina prenosa Do 20/4 MBs\nJednokratna naknada 1,20 dinara\nUgovorna obaveza na 24 meseca\nBrzina prenosa Do 50/4 MBs\nBrzina prenosa Do 100/4MBs\nWiFi modem i spliter\nJedan e-mail nalog (mailbox 1GB)\nCene su prikazane sa PDV-om\nU toku korišćenja usluge, imate mogućnost prelaska na Internet Max sa većom brzinom pristupa, bez plaćanja naknade za promenu paketa.\nUgovor za Internet Max zaključujete na period od 24 meseca.\nBrzina prenosa Do 10/1MBs\nBrzina prenosa Do 10/1 MBs\nDodatna usluga – Fiksna IP adresa\nUz Internet Max možete uzeti dodatnu uslugu Fiksna IP adresa i koristiti u toku jednog meseca, uz mesečnu naknadu od 590 dinara.\nPočev od prve aktivacije dodatne usluge Fiksna IP adresa, korisniku će automatski biti aktivirana svakog narednog meseca sve dok korisnik ne otkaže njeno korišćenje.\nMigracioni kod (MIK) Vam omogućava da na jednostavan način pređete sa ADSL usluge drugog Internet servis provajdera, na korišćenje naše Internet usluge – Internet Max. Vaš trenutni Internet provajder je u obavezi da Vam na Vaš zahtev izda Migracioni kod koji je potrebno navesti u web prijavi za korišćenje naših Internet Max usluga. U periodu prelaska bez prekida ćete imati Internet za Vaš Internet Max.


srbijasport.net - Vesti - Zimski - Vikend brzih disciplina na FIS Svetskom prvenstvu u Sent Moricu\n10.02.2017 Grayling 567\nFIS u Sent Moricu\nSvetsko prvenstvo u Sent Moricu biće brzo, uzbudljivo i legendarno, ali i autentično i inovativno. U Švajcarsku je doputovalo 600 sportista iz 70 zemalja, koji će se za medalje na Svetskom prvenstvu takmičiti u šest disciplina (spust, veleslalom, super-G, slalom, super-kombinacija i na timskom nadmetanju).\nSent Moric je peti put domaćin najboljim skijašima sveta, koji se takmičiti na planini Korvilja, koja svojim profilom pogoduje gledaocima, jer iz ciljne ravnine mogu da vide kompletnu vožnju svojih favorita.\nSent Moric je poznat i po čuvenom startu muškog spusta, “slobodnom padu”, odakle skijaši po nagibu od 45 stepeni ubrzavaju do 140km/h za samo šest sekundi. Inspirisani “slobodnim padom” organizatori su za devojke pripremili gotovo identične uslove za start, na “Britanji” devojke takođe za nekoliko sekundi dostižu maksimalnu brzinu.\nPrvog vikenda takmičenja u Švajcarskoj na programu su spust trke, muškarci će nastupiti u subotu u 11:45, a devojke dan kasnije, u istom terminu, uz direktne prenose na Eurosportu 1.


59. FKMS: Festival u novom ruhu – Vesti FKMS Radija\n59. FKMS: Festival u novom ruhu\nRaspisivanjem likovnog konkursa, konkursa za najlepšu fotografiju i novi logo, te izložbom radova, započela je nova festivalska priča, posvećena 59. Festivalu kulture mladih Srbije, koji ove godine, zbog pandemije koronavirusa, nije održan u svom letnjem terminu.\nNaš FKMS radio odpočeo je danas emitovanje serije emisija pod nazivom ”Dani Festivala”. O prošlim festivalskim godinama sa našim slušaocima svoja sećanja do 31. decembra deliće učesnici ove velike, jedinstvene manifestacije.\nZa 25. decembar u 16:00 časova najavljen je live stream iz Knjaževca ”Gutembergov odgovor”, posvećen pesničkoj nagradi ”Timočka lira”, a dan kasnije, u 20:00 časova, uz učešće 12 finalista, u saradnji sa Drugim programom Radio Beograda, biće proglašen najbolji pesnik Festivala.\nVeče romske kulture najavljeno je za 27. decembar, kada nas očekuje live stream koncerta grupe ”Crne mambe”.\nPrethodnoNa području Knjaževca 14 novoinficiranih\nSledećePaketi pomoći za penzionere sa najnižim primanjima


Mornar objavio: Raskinut ugovor sa Luisom, zbog porodičnih razloga vratio se u Ameriku - nadlanu\nMornar objavio: Raskinut ugovor sa Luisom, zbog porodičnih razloga vratio se u Ameriku\nMornar Barsko zlato potvrdio je da Trej Luis nije više košarkaškaš barskog ABAligaša. U kratkom saopštenju “Ponosa Bara”, navodi se da je sa Luisem postignut sporazumni raskid ugovora, jer je američki bek morao da se vrati u domovinu zbog ličnih i porodičnih razloga.\nAmerikanac se video porukom na svom instagram profilu oprostio od Barana uz zahvalnost klubu na profesionalnom odnosu i korektnoj saradnji.\nLaureati Liješević, BK Budva, Danijela Franeta i Nemanja Zenović!\nMarko Vrdoljak novo pojačanje Budvanske rivijere!


Uprava carina – Motorna vozila\nHome / Uprava carina\n24. marta 2013. Motorna VozilaCarina\nUprava carina je izvršni organ Vlade Srbije u sastavu Ministarstva finansija, koji sprovodi carinsku politiku Republike Srbije. Uprava carina pojednostavljivanjem postupaka, modernizacijom sistema carinskog poslovanja, obrazovanjem zaposlenih i jačanjem saradnje sa drugim domaćim institucijama i službama, kao i aktivnim učešćem u međunarodnoj i regionalnoj carinskoj saradnji, doprinosi obezbeđivanju stalnih javnih prihoda, efikasnom odvijanju međunarodne trgovine, kao i očuvanju bezbednosti, sigurnosti i sveukupne zaštite.\nSvoje poslove i zadatke Uprava carina obavlja preko 15 područnih jedinica – carinarnica, u okviru kojih su, kao uže unutrašnje jedinice, organizovane carinske ispostave i carinski referati. Carinarnice preko svojih organizacionih jedinica sprovode carinski postupak u putničkom i robnom prometu – mere carinskog nadzora, carinjenje robe, suzbijanje nelegalnog uvoza, carinski upravni i carinski prekršajni postupak, prodaju carinske robe i prinudnu naplatu carinskih dažbina.\nUprava carina obezbeđuje pravilnu i jednoobraznu primenu propisa iz svog delokruga rada, kontroliše rad carinarnica, sprovodi drugostepeni carinsko-upravni postupak, vrši koordinaciju rada, suzbija krijumčarenje i sprovodi carinske istrage, vrši informatičke, organizaciono-kadrovske, finansijsko-materijalne, opšte i poslove nabavke. Poslove iz svoje nadležnosti Uprava carina obavlja preko šest sektora – sektora carinskog poslovanja i međunarodne saradnje, tarifskog, informatičkog, kadrovsko-organizacionog, finansijsko-materijalnog i kontrolno-bezbednosnog sektora. Deo kadrovskih, finansijskih i opštih poslova obavljaju i carinarnice.\nCarinska služba svake države predstavlja važan državni organ, čija je primarna funkcija, istorijski posmatrano, bila prikupljanje dažbina. Danas je mesto i uloga carine u velikoj meri drugačija. Osim što je važna karika u lancu podrške međunarodnoj trgovini, savremena carinska služba ima i izuzetno značajnu ulogu u bezbednosnom sistemu svake države, kao segment sistema bezbednosti u okviru borbe protiv međunarodnog terorizma i transnacionalnog kriminala i u sistemu sveukupne zaštite građana.\nCENTRALA UPRAVE CARINA\nAdresa Uprave carina:\nBulevar Zorana Đinđića 155 a\nDirektor Uprave carina Republike Srbije\nPomoćnik direktora – koordinator\nBiro direktora 011/2695-444\nMarko Kronja, šef Biroa direktora\nSektor za carinsko poslovanje i međunarodnu saradnju 011/2690-822\nVeselin Milošević, pomoćnik direktora\nSektor za tarifske poslove 011/2690-822\nMilorad Đaković, pomoćnik direktora\nSektor za ljudske resurse i opšte poslove 011/2600-669\nGoran Grahovac, pomoćnik direktora\nSektor za finansijske investicione i pravne poslove 011/2696-523\nDubravka Gatić, pomoćnik direktora\nSektor za kontrolu primene carinskih propisa 011/2690-006\nNenad Manić, pomoćnik direktora\nSektor za informacione tehnologije 011/2143-831\nZoran Ružić, pomoćnik direktora\nOdnosi sa javnošću 011/ 2695 880\nCarina – Zabrane i ograničenja Članak Uprave Carina o ograničenjima i zabranama uvoza i izvoza razne vrsta roba: trgovačkog karatkera, oružja, lekova, umetničkih predmeta, automobila i drugih vozila. ZABRANE I OGRANIČENJA • Fizička lica ne…\nCarina – pojam Pojam carine Carina je vrsta posrednih poreza, koja se naplaćuje kada roba prelazi državnu granicu i jedan od osnovnih oblika javnih prihoda državnog budžeta. Carina predstavlja obavezu uvoznika (carinskog obveznika)…


ŠUMADIJA - Rekovac: Uskoro rekonstrukcija Doma kulture - Vesti iz Kragujevca i Šumadije - Pressek.rs\nRekovac: Uskoro rekonstrukcija Doma kulture\nBy pressek, foto:screenshot Sreda, 26. decembar 2018.\nU opštini Rekovac uskoro će početi rekonstrukcija Doma kulture. Vrednost radova je preko 88 hiljada evra, a Evropska unija (EU) će preko razvojnog programa EU PRO pomoći sa 72 hiljade, lokalna samouprava sa oko 16 hiljada evra.\nRekonstrukcija Doma kulture, koja podrazumeva renoviranje sanitarnog bloka, nabavku novog nameštaja i opreme za izložbeni prostor, obezbediće adekvatne uslove za organizovanje privrednih, kulturnih i turističkih aktivnosti, čime će se povećati konkurentnost lokalne ruralne ekonomije i otvaranje novih radnih mesta.\nProjekat posebno treba da doprinese promociji proizvođača vina i grožđa i preduzetnica iz opštine, kao i njihovih tradicionalnih lokalnih proizvoda, doprinoseći tako očuvanju materijalnog i nematerijalnog kulturnog nasleđa.\nProsečna plata u oktobru veća za 5,7 odsto\nProsečna neto plata u Srbiji u oktobru ove godine iznosila je 49.901 dinar, što je realno više za 5,7 odsto nego u istom mesecu prošle godine, a nominalno je povećanje od osam odsto, ...\nKragujevac: Za javna preduzeća potrošene 2 milijarde ...\nZa subvencije javnim preduzećima grad Kragujevac potrošio je oko 2 milijarde dinara u periodu od 2015. do 2017. godine, pokazuje izveštaj Državne revizorske institucije pod nazivom ...


Značaj rodno odgovornog budžetiranja u fokusu OEBS-e radionice u Podgorici | OSCE\nPočetna Novosti Vijesti i saopštenja za javnost Značaj rodno odgovornog budžetiranja u fokusu OEBS-e radionice u Podgorici\nZnačaj rodno odgovornog budžetiranja u fokusu OEBS-e radionice u Podgorici\nEkspertkinja za rodnu ravnopravnost Maria Risteska sa učesnicima OEBS-ove radionice na temu značaja uvođenja rodno odgovornog budžetiranja u državni budžet, Podgorica, Crna Gora, 14. maj 2019. godine. (OSCE/Ana Krušić ) Više detalja\nVažnost uvođenja rodno odgovornog budžetiranja u državni budžet bila je tema radionice koju je OEBS organizovao za devet članova parlamenta i sedam državnih službenika iz Ministarstva finansija i Državnog zavoda za statistiku (MONSTAT), 14. maja 2019. godine u Podgorici.\nRadionicu su organizovali Misija OEBS-a u Crnoj Gori i skupštinski Odbor za rodnu ravnopravnost, sa kojim Misija blisko sarađuje na implementaciji Akcionog plana za rodno senzitivan parlament.\nEkspertkinja za rodnu ravnopravnost Maria Risteska predstavila je ispitivanje međunarodnih dobrih praksi u primjeni rodno odgovornog budžetiranja, nakon čega je uslijedila praktična rasprava u kojoj su identifikovane ulazne tačke za uvođenje rodno osjetljivog budžetiranja u budžetski ciklus.\nDogovoreno je da rodno odgovorno budžetiranje predstavlja važan alat za poboljšanje transparentnosti, odgovornosti, efektivnosti i efikasnosti upravljanja javnim rashodima i obezbjeđuje pravedniju raspodjelu javnih finansija za žene i muškarce. “Budžet mora biti jednak za žene i muškarce u Crnoj Gori”, kazala je poslanica i predsjednica Odbora za rodnu ravnopravnost Nada Drobnjak.\nRisteska se sastala i sa visokim Vladinim zvaničnicima sa kojima je razgovarala o uvođenju rodno odgovornog budžetiranja u segment državnog budžeta 2020. godine.\nOna je, zajedno sa kolegama iz Misije i šeficom Odjeljenja za rodna pitanja pri Ministarstvu za ljudska i manjinska prava Biljanom Pejović, 15. maja u Kolašinu održala sastanak sa zvaničnicima iz te opštine, sa kojima je razgovarala o daljim koracima koje bi opština mogla da preduzme u sprovođenju rodno odgovornog budžetiranja u 2020. godini.\nMisija će nastaviti da radi sa Parlamentom, Vladom i opštinama u razvijanju pristupa sprovođenju rodno odgovornog budžetiranja. “Ovaj sistemski pristup će nam omogućiti da uvedemo rodnu perspektivu u sve faze kreiranja politike i budžetiranja – od planiranja, do usvajanja, izvršenja i revizije”, kazala je menadžerka programa za demokratizaciju u Misiji OEBS-a Lia Magnaguagno.


CRTA :Kako ojačati ulogu skupštinskih odbora - CRTA\nKako ojačati ulogu skupštinskih odbora\nAktuelnosti / 21.06.2016.\nParlamentarna praksa u Srbiji u poslednjih 25 godina pokazuje značajnu marginalizaciju rada skupštinskih odbora.\nRezultati istraživanja “Ka boljim zakonima – Unapređenje rada odbora Narodne skupštine Republike Srbije” pokazuju da preterano korišćenje procedure hitnog postupka i partijska disciplina utiču na kvalitet rada odbora, posebno u pogledu uticaja na zakonodavni proces i kontrolnu funkciju.\nBroj javnih slušanja održanih u poslednje dve godine, ukupno 25, govori o velikoj razlici u praksama rada pojednih odbora i njihovoj otvorenosti ka javnosti. Rezultati istraživanja ukazuju da je devet od ukupno 20 odbora organizovalo barem jedno javno slušanje, 11 odbora nije održalo nijedno dok je najaktivniji bio Odbor za zaštitu životne sredine koji je održao devet javnih slušanja.\n“Odbori, kao tela koja treba da obezbede stručnost i temeljnost u radu, treba da budu pokretači parlamentarne dinamike i procesa. Oni su istovremeno forum za kvalitetne rasprave o predlozima novih zakona, ali i forum u kojem će se razmatrati primena usvojenih zakona i problemi koji iz nje proizilaze. Odbori su tela od kojih se očekuje da svojom konkretnom i na temu usmerenom raspravom pripreme plenarne sednice i predloge o kojima će se raspravljati” smatra Jovana Đurbabić iz incijative Otvoreni parlament.\nVažan aspekt jačanja kontrolne funkcije parlamenta jeste mehanizam kada su opozicioni poslanici na čelu pojednih odbora. Od ukupno 20 odbora, tokom prethodnog skupštinskog saziva opozicioni poslanici bili su na čelu četiri odbora, dok su na poziciji zamenika predsednika bili u šest odbora.\nIstraživanje je pokazalo da se u radu odbora uočavaju i neki pozitivni trendovi. Primeri dobre prakse su naročito uočljivi kod odbora koji uključuju organizacije civilnog društva u svoj rad, bilo kroz institut javnih slušanja, tako i kroz omogućavanje učešća predstavnika organizacija civilnog društva na sednicama odbora. Jedan od takvih primera je “Zelena stolica” u Odboru za zaštitu životne sredine, koja postoji od 2013. godine, a koja podrzaumeva da na sednicama odbora u radu, ravnopravno sa poslanicima, učestvuju predstavnici organizacija civilnog društva, ali bez prava da glasaju.\nKako bi se unapredio rad odbora Narodne skupštine Republike Srbije potrebno je dodatno podsticati mehanizme uključivanja javnosti u njihov rad. Odbori treba da budu efikasniji od plenuma, i u njihovom radu treba da učestvuju poslanici koji su stručni za teme iz nadležnosti samog odbora. Potrebno je dodatno unaprediti i transparentnost rada odbora objavljivanjem rezultata glasanja sa svih sednica odbora i zvaničnih zapisnika/informacija sa svih javnih slušanja.\nIstražvanje je sproveo Centar za istraživanje, transparentnost i odgovornost (CRTA), u okviru inicijative Otvoreni parlament uz podršku Američke agencije za međunarodni razvoj (USAID) i Britanske ambasade u Beogradu.\nNeophodno unapređenje izborne administracije i zakonodavstva\nSkupština Srbije druga po transparentnosti u regionu\nPokrenut novi sajt sa izveštajima nezavisnih tela


Iran: Zaplenjeno šest tona heroina namenjenih Evropi - 13.11.2018, Sputnik Srbija\nIran: Zaplenjeno šest tona heroina namenjenih Evropi\nIranske vlasti zaplenile su više od šest tona heroina namenjenih evropskom tržištu i razbile pet međunarodnih kriminalnih grupa koja su krijumčarile drogu... 13.11.2018, Sputnik Srbija\n19:05 13.11.2018 (Osveženo: 20:50 13.11.2018)\n© Fotolia / Africa StudioHeroin\nIranske vlasti zaplenile su više od šest tona heroina namenjenih evropskom tržištu i razbile pet međunarodnih kriminalnih grupa koja su krijumčarile drogu, javili su iranski mediji.\n29 Maj 2015, 13:12\nU jednoj od glavnih kriminalnih grupa, među 11 članova bilo je i Evropljana, prenela je agencija IRNA.\nZvanični Teheran nije precizirao iz kojih su zemalja privedene osobe, kao ni datum kada je sprovedena operacija.\nKrijumčarenje droge predstavlja ozbiljan izazov za Islamsku Republiku koja se graniči sa Avganistanom, najvećim proizvođačem opijuma na svetu, i Pakistanom, glavnom zemljom za tranzit droge, napominje Rojters.\nZamenik šefa iranske policije Eskandar Monmeni je izjavio da u Iranu ima 2,8 miliona zavisnika od droge.\nItalijanska policija je prošle godine pronašla 270 kilograma heroina sakrivenih u kontejneru na brodu koji je je doplovio iz Irana. To je najveća zaplena heroina u Italiji u poslednje dve decenije, podseća Tanjug.


SZO: Slijepi miševi krivi za COVID, iznenađenja su moguća | PCNEN\nObjavljeno: 04.08.2020, 17:01h\nTim Svjetske zdravstvene organizacoje koji istražuje porijeklo COVID 19 u Kini je saopštio da je virus najvjerovatnije potekao od slijepih mišev, i da je, vjerovatno, imao još jednu životinju domaćina kao posrednika.\nRezultate istrage SZO sa nestrpljenjem očekuju naučnici i vlade širom svijeta, prenosi Rojters.\n“Tim je imao opširne razgovore sa kineskim kolegama i dobio je informacije o epidemiološkim studijama, biološkim i genetskim analziama i veterinarskim istraživanjima”, naveo je portparol SZO Kristijan Lindmajer, prenosi B92.\nOn je dodao da su bili obavljeni video-razgovori sa virusolozima i naučnicima iz Vuhana.\n“Činjenica da se alarm upalio u Vuhanu ne znači da je tu zaraza prešla sa životinje na čovjeka”, rekao je on.


SAD: Rast iranske podrške terorizmu\nU izveštaju Stejt departmenta kaže se da su prošle godine i Iran i Hezbolah bili posebno aktivni u pripremanju terorističkih aktivnosti\nSjedinjene Države kažu da je tokom 2012. godine došlo do primetnog obnavljanja podrške iranske vlade teroristima, uključujući podršku sirijskom režimu tokom njegovog dvogodišnjeg rata protiv sirijskog naroda. Ta optužba izneta je u redovnom godišnjem izveštaju američkog Državnog sekretarijata o stanju terorizma u svetu.\nU izveštaju Stejt departmenta kaže se da su prošle godine i Iran i libanska ekstremistička grupa Hezbolah bili posebno aktivni u pripremanju terorističkih aktivnosti i pružanju podrške sirijskom režimu. Predstavnica Dženifer Pasaki kaže da je Vašington zabrinut zbog učešća stranih boraca u sirijskom konfliktu.\n“Veoma smo zabrinuti zbog stranih boraca, bilo u Siriji ili u borbama koje se prelivaju u susedne zemlje. O tome smo često govorili ovde. Takođe smo jasno iznosili zabrinutost zbog regionalne nestabilnosti koju izaziva kriza u Siriji”, rekla je Dženifer Pasaki.\nU izveštaju se takođe kaže da je centralno rukovodstvo Al-Kaide u Pakistanu i Jemenu bilo oslabljeno prošle godine, ali da su neki delovi te mreže postali manje zavisni od njega. Predsednik Barak Obama je o tome govorio u svom prošlonedeljnom govoru o borbi protiv terorizma.\n“To znači da ćemo se češće suočavati sa lokalnim pretnjama, kao ona u Bengaziju ili u naftnoj rafineriji Bi-pija, u Alžiru, u kojoj lokalni operativci, možda u labavoj vezi sa regionalnim mrežama, povremeno napadaju zapadne diplomate, kompanije i druge meke ciljeve ili pribegavaju otmicama i drugim zločinima za finansiranje svojih operacija”, rekao je Obama.\nU izveštaju Stejt departmenta kaže se da je prošle godine bilo terorističkih napada u 85 zemalja, pretežno u Avganistanu, Pakistanu i Iraku. Bliskoistočni analitičar Metju Das, iz Centra za američki progres, povezuje napade u Iraku sa ratom u Siriji.\n“Protok boraca, protok robe, ponovno otvaranje krijumčarskih puteva za prebacivanje boraca preko Sirije do Iraka, a u nekim slučajevima i obratno… To se uvek događa u situacijama kao što je ova, kada u konfliktnom okruženju imate područja u kojima ne postoji vlast”, kaže Das,\nDas kaže da je nasilje u Iraku odraz dugotrajnih političkih podela koje se ne rešavaju adekvatnim političkim kanalima. On kaže da bi davanje glasa međusobno suprotstavljenim, čak i ekstremističkim grupama, moglo da oslabi terorističke organizacije. Stejt department zaključuje da bilo kakva dugoročna nastojanja u borbi protiv terorizma moraju da obuhvate i proširivanje sposobnosti za suprotstavljanje ideologiji koja podstiče terorizam.\nU delu izveštaja koji se odnosi na Srbiju, navodi se da je Vlada Srbije nastavila da ulaže napore u borbi protiv medjunarodnog terorizma tokom 2012. godine. Kako se ističe, srpska policija i obaveštajne agencije saradjivale su sa američkim agencijama u otkrivanju potencijalnih pretnji, a Srbija je prihvatila i pozdravila obuku u borbi protiv terorizma koju su finansirale SAD. Za vladu Srbije, prioritet je i dalje uskladjivanje policijskih protokola sa standardima EU, ističe se u izveštaju.\nKada je reč o Kosovu, Stejt Department ocenjuje da je vlada u Prištini prošle godine nastavila da saradjuje sa SAD na polju borbe protiv terorizma i da je ostvaren napredak u više oblasti. Takodje je konstatovano da bezbednosna situacija na severu Kosova nastavlja da ograničava sposobnost vlade da sprovodi vlast u toj oblasti, te da odgovornost za održavanje bebzednog okruženja na severu Kosova imaju Kfor i Euleks.\nBosna i Hercegovina je, prema izveštaju, pojačala svoj kapacitet za borbu protiv terorizma tokom 2012. i nastavila da bude kooperativan partner Sjedinjenim Državama po pitanjima medjunarodne borbe protiv terorizma. U izveštaju se od zemalja regiona ne pominju Makedonija, Crna Gora, Hrvatska i Slovenija.


Jovica Đukić: Dajte nam naplatu poreza | Autonomija\nJovica Đukić: Dajte nam naplatu poreza\nRealni vojvođanski budžet - 28 milijardi?!\nPokrajinski sekretar za finansije Jovica Đukić izjavio je da je projektovanim budžetom APV za 2012. godinu ispoštovan ustavni minimum za Vojvodinu, kao i uslov da se tri sedmine budžeta ulože u kapitalne investicije. On je, međutim, za „Dnevnik“ rekao da od predviđenih 65,19 milijardi dinara u pokrajinskoj kasi transferi za plate zaposlenih u obrazovanju i za lokalne samouprave iznose 36,5 milijardi dinara, te da bez ovih transfera, koji čine 56 odsto ukupnih sredstava planiranih u vojvođanskoj kasi, realni budžet Vojvodine za narednu godinu iznosi 28,6 milijardi dinara.\n– I sa tih 28, 6 milijardi Pokrajina praktično autonomno raspolaže – kazao nam je Đukić. Objašnjavajući zbog čega se u koncipiranju pokrajinskog budžeta za narednu godinu od prvobitno najavljenih 56 milijardi dinara došlo do iznosa od 65 milijardi, Đukić je naveo da je u međuvremenu postignut dogovor s Republičkom vladom na osnovu kojeg je omogućen veći iznos za kapitalne investicije.\nĐukić je ukazao da je važno zakonski regulisati finansiranje APV, čime bi se, kako kaže, izbegli problemi, ali i omogućilo dugoročnije planiranje na pokrajinskom nivou.\n– Najbolje rešenje bi bilo da niži organi vlasti ne zavise od transfera, već da se na osnovu odgovarajućih procena njima dodele određeni porezi, čime bi se povećala i odgovornost lokalnih i pokrajinske vlasti i u ubiranju prihoda i u planiranju budžeta. Ubeđen sam u to da bi Pokrajina mogla više da ubere od poreza na zarade i poreza na dobit preduzeća da je njihovo prikupljanje u našoj ingerenciji. Kao što se pokazalo da lokalne samouprave više naplaćuju od poreza na imovinu nego što je to činila Republika do pre neku godinu kada je to bilo u njenoj nadležnosti – ocenio je Đukić, dodavši da bi takva podela poreza olakšala i posao republičkih organa vlasti, ali i da bi to bilo dobro zbog „relaksiranja političkih odnosa između ovih nivoa vlasti“.\nNaš sagovornik je poručio i da više nema alibija za prolongiranje donošenja zakona o finansiranju APV, s obzirom da je proces usvajanja zakona iz evropske agende u ovoj fazi okončan. Ipak, smatra da je utvrđivanje tog zakonskog predloga obaveza republičke, a ne pokrajinske vlade, ali u saradnji dva nivoa vlasti.\nPokrajinski sekretar za finansije izjavio je da su u pokrajinskom budžetu za 2012. godinu prvi put planirana izdašnija sredstva za agrar, navodeći da je, tako, resoru poljoprivrede opredeljeno šest milijardi dinara i još dodatnih tri milijarde namenjenih za navodnjavanje, koje treba da obezbedi resorno republičko ministarstvo. To, kako je naveo, čini trećinu realnog budžeta APV, odnosno onim kojim Pokrajina raspolaže kad se oduzmu transferi lokalnim samoupravama i obrazovanju.\nIstakao je da je i u 2012. godini Fondu za kapitalna ulaganja namenjeno oko deset milijardi dinara, od kojih će deo biti plasiran i za izgradnju Žežljevog mosta – oko 400 miliona, a deo od oko 700 miliona dinara za isplatu rate kredita za realizaciju 102 projekta u APV nastalog na osnovu aranžmana koji je zajedno sa republičkim Fondom za razvoj zaključen s komercijalnim bankama.\nPo njegovim rečima, u ovoj godini APV je već izdvojila oko 200 miliona dinara za Žeželjev most. Poručio je i da će u narednoj godini pre isplate predviđenih 400 miliona iz pokrajinske kase od Republike zatražiti objašnjenje zbog čega nisu započeti radovi na tom projektu, iako su shodno dogovoru i APV i grad Novi Sad uplatili predviđeni avans. Dodao je da će biti nastavljeno finansiranje programa zapošljavanja, za koje će biti izdvojeno 316 miliona dinara, za razvoj novih tehnologija namenjeno je oko 300, za zdravstvo 400, a za privredu 540 miliona dinara.


Daèiæ: Bez viza od 19. decembra - B92.net\nDaèiæ: Bez viza od 19. decembra\nBeograd -- Odluka o ukidanju viza Srbiji, Crnoj Gori i Makedoniji biæe doneta 30. novembra ili 1. decembra, a stupila bi na snagu 19. decembra, kaže Ivica Daèiæ.\nIzvor: Tanjug, Veèernje novosti utorak, 10.11.2009. | 18:14\n"Na današnjem zajednièkom sastanku Komiteta, odnosno radnog tela Saveta EU za zapadni Balkan, razmotren je napredak Srbije u oblastima za koje je bilo potrebno dodatno angažovanje radi potpunog ispunjavanja kriterijuma iz 'mape puta' za viznu liberalizaciju, na osnovu izveštaja ekspertske misije EU, koja je nedavno boravila u Srbiji", rekao je Daèiæ Tanjugu.\nPrema njegovim reèima, na sastanku u Briselu konstatovano je da je postignut napredak u sve èetiri oblasti koje su kljuène za viznu liberalizaciju i zajednièki je zakljuèak da više nema otvorenih pitanja kada je reè o viznoj liberalizaciji za graðane Srbije.\nOn je objasnio da nakon ovog sastanka predstoji usvajanje predloga odluke u Evropskom parlamentu, a ubrzo zatim, sastanak stalnih predstavnika zemalja èlanica EU u Briselu na nivou ambasadora.\n"Konaèna odluka bi trebala da bude doneta 30. novembra ili 1. decembra na sednici Saveta, koji èine ministri unutrašnih poslova i pravde svih zemalja èlanica EU. Tada æe biti doneta odluka o potpunoj viznoj liberalizaciji za Sribju, Crnu Goru i Makedoniju", rekao je ministar.\nOn je dodao da je posle današnjeg sastanka izvesno da æe odluka o viznoj liberalizaciji za graðane Srbije stupiti na snagu 19. decembra.\nBuzek: Vizna liberalizacija na dnevnom redu\nPredsednik evropskog parlamenta Jerži Buzek je izjavio da æe staviti na dnevni red Parlamenta izveštaj o viznoj libaralizaciji za graðane Srbije, Crne Gore i Makedonije koji æe poslanici, kako se oèekuje, prihvatiti ogromnom veæinom glasova.\n"Na ovome ne bi trebalo stati. Balkanske zemlje sada stoje u redu za èlanstvo u EU. Možemo dakle slobodno da kažemo da je ideja evropskih integracija pobedila u ovom delu Evrope. Mislim da je ovo takoðe veliki trijumf ideje Evropske unije", izjavio je Buzek u intervjuu "Veèernjim novostima".\nOdgovarajuæi na pitanje kada bi Srbija mogla da postane èlan EU i da ima svoje poslanike u Evropskom parlamentu, Buzek je izjavio da je teško odgovoriti na to pitanje, a da je njegova zemlja, Poljska, èekala petnaestak godina.


Trećih strana finansiranja • Međunarodna arbitraža Informacije\nTi si ovdje: Dom / Arhiva za financiranje treće strane\nTreće finansiranja političkih partija u međunarodnu arbitražu\n05/08/2018 po Aceris Zakon LLC\nOno što je na trećem finansiranja političkih partija? finansiranje trećoj strani je postupak kojim treća strana u arbitražnom daje finansijska sredstva za zabavu kojima nedostaju sredstva da pokrene to. Finansiranje koji ce se koristiti za pokrivanje pravne naknade i troškove stranke koje se odnose na arbitražni. Zauzvrat, finansijera prima […]\nFiled Under: Međunarodna arbitraža Zakon, Trećih strana finansiranja\nTrećih strana Izvještaj Sredstva Voditelj Task Force\n02/05/2018 po Aceris Zakon LLC\nu Sidneju, je ICCA-Queen Mary radne grupe predstavio izvještaj finansiranje treće strane za međunarodnu arbitražu. Ovaj izvještaj 272 stranica je prilično sveobuhvatan i koristan resurs za one koji su zainteresirani za treće strane finansiranja i pitanja koje postavlja u području međunarodne arbitraže. Prva dva poglavlja daju pregled trenutnog stanja na tržištu […]\nFiled Under: Međunarodna arbitraža Butici, Investitor država za rješavanje sporova, Trećih strana finansiranja


Stigao drugi deo donacije mašina i opreme srednjoj školi u Rekovcu | Levačke Novine\nStigao drugi deo donacije mašina i opreme srednjoj školi u Rekovcu\nU Poljoprivredno-veterinarsku školu je stigao i drugi kontigent mašina doniranih od kancelarije Evropske Unije u Srbiji, i to: sejalica za kukuruz, viljuškar, silo kombajn, sadilica za luk i tarup.\nTakođe, u sklopu drugog kontigenta je stigla i oprema za veterinarsku ambulantu, koja će biti otvorena na školskoj ekonomiji u kojoj će raditi profesori i učenici, a koja će podići nivo usluga u samom Levču. Ambulanta će uticati da stručna praksa učenika dostigne najviši mogući nivo.\nU prvom kontignetnu pomoći Kancelarija Evropske unije u Srbiji obezbedila je za Poljoprivredno-veterinarsku školu u Rekovcu savremene mašine i opremu – cisternu, sejalicu za žitarice, prikolicu za rasturanje stajskog đubriva, atomizer, i mašinu za sadnju krompira.\nInače, sve donacije stižu za vreme mandata novog direktora profesora Ljubiše Stevanovića koji je funkciju preuzeo ove zime sa puno entuzijazma a sve u cilju unapređenja kapaciteta srednje škole u Rekovcu.\nSneg zabeleo Levač, putevi prohodni\nDr Aleksandar Đorđević: „Protiv opštine Rekovac se vodi negativna kampanja“


Milić napušta odbor direktora ToMontenegro – Mladi Nikšića\nMilić napušta odbor direktora ToMontenegro\nToMontenegro nije ni poletio, a već se našao u problemu. Naime, kako saznaju Dnevne novine iz izvora u novoj aviokompaniji, Milovan Milić je podnio ostavku na mjesto člana Odbora direktora preduzeća ToMontenegro. Dnevne novine su kontaktirale Milića za komentar, ali on nije odgovarao na pozive i poruke novinara. Dan piše i da Agencija za zaštitu konkurencije (AZK) ne ispituje kupovinu dva aviona za potrebe kompanije Tu Montenegro.\nMilić je dugogodišnji pilot, jedini koji je, od sadašnjeg Odbora direktora kompanije ToMontenegro, radio za Montenegro Airlines. Bio je instruktor i u turskom Bora jetu, koji je bankrotirao 2017. i od tada je u kazahstanskom Air Astana. U svojoj bogatoj biografiji, pokrivao je i rukovodeće pozicije u Montenegro Airlines-u, gdje je stekao iskustvo i do srži upoznao crnogorsko i regionalno tržište avijacije. U periodu od 2009. do 2012. godine bio je i u Odboru direktora Montenegro Airlinesa.\nPored Milića, u Odbor direktora su bili izabrani i Filip Radulović, Nebojša Vuksanović, Goran Đurović i Pavle Tripković. Za izvršnog direktora kompanije izabran je Predrag Todorović. Međutim, od svih pomenutih članova, daleko najviše iskustva u avijaciji je imao upravo Milić.\nA današnji Dan piše da Agencija za zaštitu konkurencije (AZK) ne ispituje kupovinu dva aviona za potrebe kompanije Tu Montenegro. Za te avione je isplaćen 21 milion dolara iz osnivačkog kapitala nove državne avio-kompanije. Osnivački kapital za „Tu Montenegro“ uplatila je Vlada iz budžeta.\nIz Agencije su Danu kazali da im Vlada nije tražila mišljenje prije kupovine aviona, niti su od njih tražili da ovu transakciju ispitaju iz Evropske komisije ili poslanici parlamenta. Istakli su da bi bilo cjelishodnije da je nadležno ministarstvo, kao predlagač odluke, tražilo mišljenje Agencije prije donošenja odluke.\n“Agenciji do sada nije podnesen zahtjev za davanje mišljenja o prisustvu državne pomoći, niti je podnijeta prijava državne pomoći. Prema tome, ne raspolažemo drugim informacijama osim onim koje su zvanično objavljene na sajtu Vlade, pa se u ovom trenutku ne možemo izjasniti da li je kupovina aviona odrađena suprotno Zakonu o kontroli državne pomoći”, naveli su iz Agenci je.\nU odgovorima koje je potpisao član Savjeta Agencije Novo Radović pojašnjeno je da su oni nadležni samo da vrše ocjenu usklađenosti konkretne transakcije sa aspekta Zakona o kontroli državne pomoći. U Agenciji smatraju da je ministarstvo koje je predložilo odluku trebalo da ih pita za mišljenje prije nego što je donijeta.\n“Član 10 Zakona o kontroli državne pomoći propisuje da je nadležni državni organ dužan da prije donošenja odluke o individualnoj državnoj pomoći Agenciji podnese prijavu sa dokumentacijom u roku od najmanje 60 dana prije planiranog datuma utvrđivanja, odnosno donošenja odluke. Istim članom je propisano da se predloženi akt može razmatrati samo uz mišljenje Agencije, ali samo mišljenje nije obavezujuće za donosioca odluke. Međutim, navedeni član takođe propisuje da ako u postupku davanja mišljenja utvrdi da se predlogom akta uređuju pitanja dodjele državne pomoći, Agencija može naložiti predlagaču da prije utvrđivanja, odnosno donošenja, akt dostavi Agenciji radi odlučivanja o usklađenosti sa ovim zakonom”, pojasnili su iz Agencije.\nKako su dodali, preliminarno mišljenje Agencije bi bilo da je potrebno preispitati prisustvo državne pomoći bez obzira da li su avioni plaćeni iz budžeta ili su sredstva prenijeta kompaniji kroz osnivački ulog.\n“Međutim, u ovom odgovoru se ne možemo direktno izjasniti na vaše pitanje da li je plaćanje aviona državna pomoć. Propisi o državnoj pomoći isključuju prisustvo državne pomoći kod određenih državnih ulaganja, a to su ulaganjau kompanije koje obavljaju djelatnost od opšteg ekonomskog interesa. U vezi sa ovim ukazujemo da bi u konkretnom slučaju vjerovatno teško bio primjenjiv princip da se isključi prisustvo državne pomoći, s obzirom da se djelatnost avio-industrije ne može podvesti pod usluge od opšteg ekonomskog interesa, a navodimo da takva mogućnost nije postojala ni za „Montenegroerlajns”, navodi se u odgovorima koje je potpisao Radović.\nDruga situacija, kako je pojasnio, koja isključuje prisustvo državne pomoći, jeste primjena principa u tržišnoj ekonomiji, dok je treća mogućnost da je u konkretnom slučaju prisutna državna pomoć, što bi zahtijevalo sprovođenje postupka od strane Agencije, bilo po službenoj dužnosti ili na osnovu prijave davaoca.\nEvropska komisija se nije obraćala Agenciji u vezi sa ovim pitanjem, niti je ranije bila praksa da se direktno uključuje u postupak koji sprovodi Agencija.\n“Evropska komisija se uključuje kroz usvajanje izvještaja o ocjeni napretka za konkretno pregovaračko poglavlje, te u vezi sa tim sprovodi i ocjenu konkretnih slučajeva. Međutim, u ovom periodu nije bilo takvih aktivnosti, te zasad nije postavljeno nijedno pitanje od strane Evropske komisije”, saopšteno je iz Agencije.\nIz EK su nedavno saopštili da Agencija treba da procijeni da li je kupovina aviona odrađena u skladu sa Zakonom o kontroli državne pomoći.\nIzvršni direktor nacionalne avio-kompanije ToMontenegro Predrag Todorović najavio je nedavno prve letove do početka ljeta, kao i da će se kompanija fazno razvijati i poslovati po tržišnim principima.\n“Cilj je da se napravi moderna avio-kompanija zasnovana na tržišnim principima i da bude održiva u narednih 10 godina. Ovo je za državu investicija, a ne trošak. Ta dva aviona su baza za našu avijaciju u narednih 10 godina”, rekao je Todorović na nedavnoj konferenciji za novinare.\nOn je tada rekao i da će 30 miliona eura koje je država izdvojila za kapital kompanije biti dovoljno da se napravi održiv biznis model i da neće biti potrebno da se izdvaja dodatni novac.\nVlada je nedavno kupila i dva aviona Embraer 195 za potrebe nove avio-kompanije ToMontenegro, u vrijednosti od 21,78 miliona dolara.\nOstaje žal, ali sada je fokus na Podgoricu\nOd posljedica korone preminulo još šest osoba, 508 novooboljelih